הוועדה המסדרת, כנסת 24, פרוטוקול מספר 4, 2021-05-04 17:30

מכלוף מיקי זוהר: שלום לכולם.

מכלוף מיקי זוהר: אני מתכבד לפתוח את ישיבת הוועדה המסדרת.

אחמד טיבי: יש לי הערה לסדר בגלל רמדאן.

מכלוף מיקי זוהר: אין בעיה.

מכלוף מיקי זוהר: אני מבקש לפתוח את הוועדה המסדרת.

מכלוף מיקי זוהר: שלום לכולם.

מכלוף מיקי זוהר: החלטתי לקיים את הוועדה היום בעניין פטור מחובת הנחה.

מכלוף מיקי זוהר: אני חושב שקרה דבר בכנסת ישראל.

מכלוף מיקי זוהר: אחרי הרבה מאוד שנים הגיעו לכנסת ה-24 בישראל 65 חברי כנסת שהבהירו והצהירו במערכת הבחירות שהם מחזיקים ותומכים באידאולוגיה שמשתייכת לצד הימני של המפה.

מכלוף מיקי זוהר: הם אמרו את זה בכל הזדמנות, הם הבהירו תחת כל עץ רנן שהם ימניים בעמדותיהם ויעזרו ויתמכו בנושאים שקשורים לאידאולוגיה ולערכים הימניים בהם אנחנו מאמינים.

מכלוף מיקי זוהר: אפשר לומר שבכנסת האחרונה, בכנסת ה-24, היו עוד כמה סיעות חדשות שהתמודדו והבהירו במה הן מאמינות מבחינה אידאולוגית.

מכלוף מיקי זוהר: צריך לומר את האמת, בכנסות הקודמות שמעתי גם איזושהי ביקורת לגבי חוקים שלא עברו בכנסות הקודמות.

מכלוף מיקי זוהר: אני רוצה להזכיר, אפילו חברי זאב אלקין שהיה יושב-ראש קואליציה לא הצליח להעביר חקיקה ימנית יותר מדי משום שמה לעשות, תמיד היה מישהו בממשלה שמנע את זה.

זאב אלקין: אתה יודע איך קוראים למישהו?

זאב אלקין: קוראים לו בנימין נתניהו.

מכלוף מיקי זוהר: נו, עזוב, עזוב.

מכלוף מיקי זוהר: אתה יודע מה הנקודה, זאב?

מכלוף מיקי זוהר: - - -

גלית דיסטל אטבריאן: אני חייבת לענות לזאב.

גלית דיסטל אטבריאן: הוא יושב פה והוא מגחיך אותך והוא לועג לך.

גלית דיסטל אטבריאן: נשף המסכות הוא שלך, אדוני.

גלית דיסטל אטבריאן: לך אין את הטיעון המוסרי שיש לחברים פה מיש עתיד.

גלית דיסטל אטבריאן: לך אין הטיעון המוסרי הזה כי אם היית היום שר בכיר אצל נתניהו, לא היית הופך את כל המפה הפוליטית - - -

אופיר כץ: והוא לא אמר שום דבר.

אופיר כץ: לא הפריע לו שום דבר.

גלית דיסטל אטבריאן: - - - של שאשא-ביטון - - - 7 שופטי עליון בשביל האגו האישי שלך.

גלית דיסטל אטבריאן: אז אל תלעג ואל תגחך.

גלית דיסטל אטבריאן: מדינה שלמה על האגו שלך – זה על כף המאזניים.

מכלוף מיקי זוהר: יפה מאוד, גלית.

מכלוף מיקי זוהר: אני מתחבר לכל מילה.

מכלוף מיקי זוהר: אמרת את זה יפה.

מכלוף מיקי זוהר: כשזאב אלקין היה יושב-ראש הקואליציה, אני לא זוכר אותו אומר את מה שהוא אומר פתאום היום.

מכלוף מיקי זוהר: אז הוא פשוט לא קידם חקיקה, אני אסביר לכם גם למה, כי זו האמת, עם כל הכבוד למה שאומר חבר הכנסת אלקין, היו בקואליציה סיעות שלא אפשרו את זה.

מכלוף מיקי זוהר: אם זה בתקופת יש עתיד שהייתה איתם קואליציה שלא אפשרה לקדם חקיקה ולאחר מכן כחלון עם "כולנו" שלא אפשרו לקדם חקיקה.

מכלוף מיקי זוהר: קודם לכן היו עוד גורמים אחרים שלא אפשרו לקדם חקיקה ימנית.

מכלוף מיקי זוהר: אבל מה?

מכלוף מיקי זוהר: איך אומרים, רצה הקדוש ברוך הוא.

מכלוף מיקי זוהר: אנחנו אנשים מאמינים.

מכלוף מיקי זוהר: בכנסת הזו יש 65 אצבעות ימניות שיכולות להכריע לטובת ערכי הימין.

מכלוף מיקי זוהר: הדבר הזה מבחינתנו - - -

מוסי רז: 65 אצבעות זה 6 וחצי אנשים.

מכלוף מיקי זוהר: אני מקבל את ההערה ומתקן – 65 אצבעות, 65 אנשים.

מכלוף מיקי זוהר: יש לנו גם נשים, אז אתה צודק, 65 אצבעות, סגור?

מכלוף מיקי זוהר: יופי.

אמילי חיה מואטי: - - -

מכלוף מיקי זוהר: זה אצלכם.

מכלוף מיקי זוהר: עם כל הכבוד, אנחנו - - - מרב נוקטת בגישה שאנחנו מכבדים חלק גדול ממנה.

מכלוף מיקי זוהר: אני רוצה לומר שיש את ההזדמנות הזו לקם סוף-סוף דברים באמצעות הימין.

מכלוף מיקי זוהר: למה החלטתי לעשות את זה?

מכלוף מיקי זוהר: אומרים שחושבים שזה יתקע טריז בין הימין לבין השמאל או בין גוש השינוי וכולי.

מכלוף מיקי זוהר: אני רוצה לומר לכם בצורה הכי כנה, בשש שנות כהונתי כחבר כנסת גיליתי שלאידאולוגיה יש כוח.

מכלוף מיקי זוהר: למרות שאנשים מוכנים היום לוותר על אידאולוגיה או מוכנים לשים אותה בצד בשביל לפגוע בהמשך כנות הימין בהנהגת נתניהו, אבל בסוף כשזה מגיע לכנסת, האירועים מתחילים להשתנות.

מכלוף מיקי זוהר: כשאנשים צריכים ללחוץ עם האצבע שלהם או להרים יד בעד או נגד נושא מסוים, יש בסוף ציבור בבית שמביט בהם ומסתכל מה הם מחליטים.

מכלוף מיקי זוהר: מה לעשות, יש לזה השפעה אחר-כך על החלטת הבוחר במי לתמוך ובמי לא לתוך.

מכלוף מיקי זוהר: כי מי שיבוא ויספר היום שכל האידאולוגיה שלו היא "רק לא ביבי" או "איך אני פוגע בנתניהו" שעשה לא מעט למען מדינת ישראל, אני לא מדבר על החיסונים.

מכלוף מיקי זוהר: אתמול ישבתי באירוע משפחתי, אני אומר לכם, הייתי בהלם: כולם שמחים, כולם חוגגים, כולם רוקדים בזמן שכול העולם כולו בסגר מוחלט.

מכלוף מיקי זוהר: ראיתי את העבודה של נתניהו בתחום הביטחוני ובתחום המדיני – דברים שהם פלאי עולם, שאנשים לא ידעו בכלל שזה יכול לקרות למדינת ישראל.

מכלוף מיקי זוהר: אז נכון שהוא עשה המון דברים גדולים, אבל עדיין יש כמה אנשים שבוחרים לערבב את העניינים האישיים עם נתניהו כדי לפגוע בסופו של דבר במדינה שלמה.

מכלוף מיקי זוהר: אבל עם כל זה, מי שייתר על האידאולוגיה שלו, לא יוכל להחזיק יום אחד כנבחר ציבור כי הציבור ישפוט אותו על זה.

מכלוף מיקי זוהר: הציבור יראה לו את הדלת החוצה כי אין דבר כזה שהאידאולוגיה שלך תהיה "רק לא ביבי".

אמילי חיה מואטי: - - - ליישובים שמעבר לקו הירוק - - -

מכלוף מיקי זוהר: זה בסדר גמור ומותר להעיר הערות.

מכלוף מיקי זוהר: אמילי, את מוערכת על-ידי גם בהרבה מאוד נושאים.

מכלוף מיקי זוהר: את יודעת, יש בינינו מחלוקת על לא מעט דברים, אבל יש גם דברים שאנחנו מסכימים עליהם, בטח בנושאים חברתיים ובלשפר ולעזור, לצמצם את הפערים בחרה הישראלית.

מכלוף מיקי זוהר: לכן אין ביני ובינך בעניין הזה ויכוח אישי אלא אידאולוגי.

מכלוף מיקי זוהר: זו בדיוק הנקודה שצריכים להבין.

מכלוף מיקי זוהר: כשאת באה עם העמדות של מפלגת העבודה או שתבוא תמר זנדברג עם העמדות של מרצ, אני יודע להתמודד איתן.

מכלוף מיקי זוהר: אבל כשבאים עם עמדות שאין להן שום בסיס אידאולוגי אלא רק איזה משהו אישי, פרסונלי, נגד בנימין נתניהו, אני לא יודע להבין את זה, לא יודע להכיל את זה ומשם אנחנו נמצאים בסיטואציה הפוליטית בה אנחנו נמצאים.

מכלוף מיקי זוהר: אני חושב שהגיע הרגע לעשות את מה שאנחנו כנבחרי ציבור צריכים לעשות: ללכת עם האידאולוגיה שלנו, ללכת עם האמת שלנו ולתת לציבור גם לשפוט אותנו על זה.

מכלוף מיקי זוהר: אני רוצה להזכיר לכולם שמה שיקרה פה היום זה בסך הכול פטור מחובת הנחה.

מכלוף מיקי זוהר: אם יינתנו פטורים מחובת הנחה להצעות החוק הללו, הן יוכלו להתקדם אחר כך למליאת הכנסת וגם במליאת הכנסת יידרש לזה רוב.

מכלוף מיקי זוהר: לכן אני רוצה לומר, בין אם זה עובר היום או בין אם זה לא עובר, זה לא אומר שהחוק ירד מסדר-היום, אבל זה חד-משמעית יראה לציבור איפה כל אחד נמצא.

קטי קטרין שטרית: תוסיף עוד משהו, מיקי, אפרופו ימין, בקשר לתחושות כלפי החבר'ה שעזבו את הימין ועברו למפלגות אחרות – הם יוכלו לחזור ולהתקבל בזרועות פתוחות כמו שהיה אחרי ההתנתקות.

קטי קטרין שטרית: היום שמעתי מכמה אנשים ותיקים בליכוד שלא יקום ולא יהיה, האנשים האלה עשו גרוע יותר מאשר ההתנתקות.

אחמד טיבי: יש חשיבות לחודש רמדאן יותר מלהתנתקות וביקשתי הערה לסדר.

מכלוף מיקי זוהר: כל דבר בעיני המתבונן.

מכלוף מיקי זוהר: כמובן שאני אאפשר לך לומר מספר דברים.

מכלוף מיקי זוהר: חבר הכנסת טיבי ביקש הערה לסר, בבקשה.

אחמד טיבי: תודה רבה, כבוד היושב-ראש הזמני.

מכלוף מיקי זוהר: כל מי שרוצה להגיד משהו לפני תחילת הדיון, רשאי.

מכלוף מיקי זוהר: אפשר להירשם אצל נועה לזכות דיבור.

מכלוף מיקי זוהר: כן, אחמד טיבי.

אחמד טיבי: תודה, היו"ר הזמני של הוועדה המסדרת - - -

מכלוף מיקי זוהר: היית חייב להדגיש זמני, הא?

מכלוף מיקי זוהר: אני אשאל אותך שאלה - -

אחמד טיבי: הכול זמני.

אחמד טיבי: גם אני זמני.

מכלוף מיקי זוהר: - - אם מחר באורח פלא יחליט נשיא המדינה להחזיר את זה לכנסת ל-21 ימים, אתה תצביע נגדי לראשות הוועדה המסדרת?

אחמד טיבי: אתה מנצל את החולשות שלי האנושיות.

אחמד טיבי: רבותיי, אנחנו נמצאים בחודש הרמדאן, וגם אני וגם ווליד וגם סמי רוצים, על-פי התקנון המקובל - - -

ג'ידא רינאוי-זועבי: הלו, מרחבא - - -

אחמד טיבי: וגם ג'ידא.

אחמד טיבי: יש מנהג בכנסת שלא מצביעים חצי שעה לפני הארוחה המפסקת.

אחמד טיבי: לכן בשעה רבע לשבע, אדוני, עד רבע לשבע אני מבקש לעשות הכול כולל הצבעות.

אחמד טיבי: מה שאתה רוצה אתה יכול להביא - - -

יעקב מרגי: זו גזרה שמיקי לא יכול לעמוד בה.

אחמד טיבי: אוקיי.

אחמד טיבי: אבל עד לנקודת הזמן שהזכרתי אני מבקש לסיים, לא לערוך הצבעות.

מכלוף מיקי זוהר: כמה זמן תצטרכו משעה רבע לשבע - - -

וליד טאהא: צריך שעה.

מכלוף מיקי זוהר: אין בעיה.

מכלוף מיקי זוהר: נעשה הפסקה מ-18:45 עד 19:45.

וליד טאהא: למה 18:45?

מכלוף מיקי זוהר: אפשר לפני?

וליד טאהא: לא.

וליד טאהא: אפשר לצאת בשעה 19:10 עד 20:10.

מכלוף מיקי זוהר: אין בעיה.

מכלוף מיקי זוהר: נעשה הפסקה לשעה ונכבד את בקשתכם בהחלט, חבר הכנסת.

וליד טאהא: אלא אם כן אפשר לסיים את הדיון לפני זה.

מכלוף מיקי זוהר: אני לא מאמין.

מכלוף מיקי זוהר: יש נושאים רבים, אני לא יודע אם נסיים.

אחמד טיבי: יש למאיר הערה חשובה לפרוטוקול.

אחמד טיבי: היא קשורה גם בעניין שלי.

מאיר כהן: אני מבין שהישיבה הזו נועדה לחדד עמדות ושכל אחד יביך את השני על היותו איש ימין, שמאל - - -

יעקב מרגי: - - -

מאיר כהן: - - -

קטי קטרין שטרית: מרגי, הוא צודק בנוגע אליך.

קטי קטרין שטרית: רק אנחנו מבינים את הקודים.

מאיר כהן: אלה קודים במרוקאית.

מאיר כהן: מיקי, ברור שכוונותיך הן להביך חלק מהאנשים כאן.

מאיר כהן: אני רוצה להגיד בפשטות גמורה.

מאיר כהן: לא ראיתי כאן בכלל חוקים שעוסקים בדברים בוערים.

מאיר כהן: מילא אם הייתם מכניסים לכאן חוקים שנותנים מזור לנכי צה"ל שעומדים בחוץ, נניח שהייתם שמים חוקים חברתיים בנוסף למה שאתה שם.

מאיר כהן: חבל.

מאיר כהן: אני רואה בזה התגרות בחברים, בכולנו ולא משנה מאיזו מפלגה.

מאיר כהן: יש לפעמים כנסים שכל מה שרוצים לעשות בהם זה התגרות.

מאיר כהן: אני מקווה מאוד שאכן תורכב ממשלה שהיא ממשלה ישראלית, ציונית, שיש בה אנשי שמאל, אנשי ימין, אנשי מרכז, שפעם אחת יגידו לעצמם: יאללה, נמאסו כל הוויכוחים האלה.

מאיר כהן: כשאני הסתערתי ואתה הסתערת וכולם כאן, כל אחד, מעולם לא שרנו את זה משמאל ומימין, אתה ימני או אתה שמאלני.

מאיר כהן: הלכנו כולם כי יש מדינה אחת.

מאיר כהן: אני מקווה מאוד שאת הממשלה שתהיה יעניין דבר אחד: מה טוב למדינת ישראל.

מאיר כהן: לא משנה אם אתה איש ימין - - -

גלית דיסטל אטבריאן: - - - כי המסורתיים מוחרמים.

מאיר כהן: לא.

מאיר כהן: חס וחלילה.

מאיר כהן: לי את אומרת?

גלית דיסטל אטבריאן: רוב הפריפריה - - -

מאיר כהן: אני מכבד את זה.

גלית דיסטל אטבריאן: - - - כל הפריפריה תומכת ליכוד.

גלית דיסטל אטבריאן: היא חשה מוחרמת - - -

מאיר כהן: אין לי ויכוח איתך.

גלית דיסטל אטבריאן: מה אתה אומר לאנשים האלה - - -

עידן רול: את אומרת את זה למאיר בתור תושב רמת השרון?

גלית דיסטל אטבריאן: - - - כולם ביחד, המסורתיים מוחרמים - - -

קארין אלהרר: פסקת ההתגברות היא טובה לפריפריה.

עידן רול: הפריפריה זועקת שהיא רוצה את פסקת ההתגברות, זה מה שקרה?

מאיר כהן: באמת שאחיי המסורתיים לא מוחרמים - - -

גלית דיסטל אטבריאן: אתה - - -

מאיר כהן: עזבי.

מאיר כהן: אנחנו נתווכח עוד הרבה מאוד.

גלית דיסטל אטבריאן: רק אל תגיד אחדות.

גלית דיסטל אטבריאן: - - - זה עושה אותי לא קיימת - - - אני לא בפנים.

מאיר כהן: חס ושלום.

מאיר כהן: את לפעמים אומרת עליי ועל עוד הרבה אנשים כאן: אתם שמאלנים, לכן חלקכם לא בשיח הזה.

מאיר כהן: עזבי.

מאיר כהן: אני רוצה להגיד שקיבלנו החלטה בגוש הזה ואני אומר לך אלקין ואני אומר לך גברתי, כל אחד שיצביע על-פי תפיסת עולמו.

מכלוף מיקי זוהר: מצוין.

מאיר כהן: אין פה שום דבר שמחייב.

מאיר כהן: אם אתה חושב שנושא ההתיישבות הוא הדבר הבוער, אני לא אחשוד כהוא זה במישהו שעושה את זה.

מאיר כהן: לכן אלקין ואנשים שהם כאילו הפלח הימני בגוש השינוי הזה, בממשלה הטובה הזאת שבעזרת השם תקום, תצביעו על-פי תפיסת עולמכם.

מאיר כהן: הגיעה הזמן שלא ננעץ אחד בשני סכינים, תאמיני לי.

מאיר כהן: אני רוצה להגיד לך – איך קוראים לחברת הכנסת?

מכלוף מיקי זוהר: גלית דיסטל.

מאיר כהן: גלית, גלית, סליחה.

מאיר כהן: את תראי שיהיו עוד הרבה רגעים במשכן הזה שמורידים את המשקעים.

מאיר כהן: יש כל-כך הרבה יותר משותף מאשר מפריד.

מאיר כהן: אז הנה אני אומר, תצביעו מה שאתם רוצים.

מכלוף מיקי זוהר: גלית, אני נותן לך זכות דיבור.

גלית דיסטל אטבריאן: - - - כביכול אנחנו מתנגדים לביבי, גם אלה שהיו - - -

מאיר כהן: לא - - -

גלית דיסטל אטבריאן: - - - לפני יומיים - - -

מאיר כהן: הייתי שר בממשלה של ביבי, ואם הוא לא היה מגרש אותנו, היינו נשארים שם.

גלית דיסטל אטבריאן: לא אתה, לא אתה - - - לא מפרידים בין הפתק לבין הרציונל שלנו.

גלית דיסטל אטבריאן: כשאתם מחרימים את נשוא הפתק, אתם מחרימים פה כמעט שני מיליון איש.

גלית דיסטל אטבריאן: אתם עושים פה - - - ואני פה מתריעה בשער.

גלית דיסטל אטבריאן: אחדות היא לא רק מילים יפות, זה לא בושם - - - פשוט לא.

קריאה: - - - לא יכול לשמוע את זה, באמת.

גלית דיסטל אטבריאן: - - - שים לב, מאיר, רק המסורתיים כרגע מוחרמים, מוקצים מחמת מיאוס.

מאיר כהן: אני חושב שאת אפילו לא שלמה לגמרי עם מה שאת אומרת.

מאיר כהן: אדוני, תודה רבה.

מאיר כהן: אמרתי את דבריי, תודה רבה.

מכלוף מיקי זוהר: מאיר, קודם כל, אני מודה לך מאוד מאוד על האמירה הזאת ואני שמח לשמוע אותה משום שאם וכאשר אתם, יש עתיד ומרץ והמשותפת ומפלגת העבודה, תהיו מוכנים להכיל את האידאולוגיה של חבריכם הפוטנציאלים לממשלה – חבריכם מימין – בסדר גמור, מצוין.

מכלוף מיקי זוהר: אנחנו מברכים על זה משום שאם בסוף הכנסת הזאת וכל להעביר את כל החקיקה שאני מביא פה, לא רק היום בפטור מחובת הנחה, אלא גם בקריאה ראשונה ובקריאה שנייה ובקריאה שלישית עד שהיא תיכנס לספר החוקים של מדינת ישראל, האמן לי שאני אעמוד תחת כל עץ רענן ואשבח אתכם.

מאיר כהן: ותצביע ליש עתיד.

מכלוף מיקי זוהר: אני לא אצביע ליש עתיד, אבל אני אשבח אתכם.

מכלוף מיקי זוהר: גם אותך, אחמד טיבי, כשאתה תסייע לחקיקה הזאת לעבור בממשלה הבאה, אם היא תקום בסופו של דבר, אתה תקבל ממני תשבחות ואני אומר לך שאני אשבח אותך על הסיוע.

אחמד טיבי: מיקי, ווליד שם.

אחמד טיבי: הנה ווליד, ווליד פה.

מכלוף מיקי זוהר: איפה מרצ?

מכלוף מיקי זוהר: אני עוד לא יודע מה ווליד יצביע - - -

וליד טאהא: הוא לא דיבר על איזו ממשלה - - -

אחמד טיבי: לא.

אחמד טיבי: על החוקים.

מכלוף מיקי זוהר: את זה נראה היום בהצבעה.

מכלוף מיקי זוהר: היום האמת תיחשף.

מכלוף מיקי זוהר: אני אשבח אתכם, מרצ, ואני אומר לכם בכנות רבה שאתם - - -

קריאה: בוא נחסוך את הנאומים, בוא נצביע כבר.

אלכס קושניר: - - - לטקס החשיפה.

מכלוף מיקי זוהר: למה אתה ממהר?

אלכס קושניר: אני רוצה כבר - - -

מכלוף מיקי זוהר: אני אשבח אתכם, מרצ, ואני אשבח אתכם, מפלגת העבודה, בכל פעם שתאפשרו לחקיקה ימנית לעבור בכנסת.

מכלוף מיקי זוהר: אני אעמוד ואשבח אתכם.

מכלוף מיקי זוהר: אני אהיה הראשון לעשות את זה.

יעקב מרגי: אולי תעמיד את זה במבחן עכשיו וגמרנו.

מכלוף מיקי זוהר: תכף.

מכלוף מיקי זוהר: זה יקרה עכשיו.

קארין אלהרר: הוא לא יוותר על ההצגה.

מכלוף מיקי זוהר: זה לא הצגה.

מכלוף מיקי זוהר: למה?

מכלוף מיקי זוהר: למה את חושבת שזו הצגה?

קארין אלהרר: די, אז בוא נצביע - - -

מכלוף מיקי זוהר: כל דבר בעיניכם הוא הצגה?

קארין אלהרר: אז בוא נצביע.

מכלוף מיקי זוהר: יש אנשים שרוצים לדבר.

מכלוף מיקי זוהר: צריך לאפשר להם.

מכלוף מיקי זוהר: את יודעת, יש סדר דוברים.

קארין אלהרר: הדמוקרט, הדמוקרט.

מכלוף מיקי זוהר: אני לא דמוקרט?

קארין אלהרר: מלא.

קארין אלהרר: על מלא.

מכלוף מיקי זוהר: למה את אומרת את זה?

קארין אלהרר: על מלא.

מכלוף מיקי זוהר: פעם אחת לא כיבדתי הצבעת רוב?

קארין אלהרר: לא קרה קצת?

אחמד טיבי: אפילו הביטוי "ממשלת ימין מלא מלא", לאחרונה היא לא ממש.

מכלוף מיקי זוהר: אנחנו רוצים שתהיה ממשלת ימין.

אחמד טיבי: מלא מלא - - - ערבים.

קטי קטרין שטרית: אחמד, אנחנו רוצים.

קטי קטרין שטרית: זה שאלה שאמרו שהם ימין פתאום הפכו לשמאל – אתה יודע, יש שיר: ימינה, ימינה, שמאלה שמאל.

מכלוף מיקי זוהר: אני אמרתי שלעניות דעתי – אמרתי את זה בְּרֵישׁ גְּלֵי וגם פרסמתי אפילו פוסט, אני לא יודע אם קראת – ניתן להקים ממשלת ימין בהימנעות רע"מ, אבל לא ניתן להקים ממשלת ימין בהימנעות המשותפת.

אחמד טיבי: תוכל להסביר בבקשה, לפרט?

מכלוף מיקי זוהר: להגיד לך למה עכשיו?

מכלוף מיקי זוהר: לא.

אורית סטרוק: מיקי, אני מבקשת גם להציג הצעה לסדר, בבקשה.

מכלוף מיקי זוהר: אאפשר.

מכלוף מיקי זוהר: חבר הכנסת אופיר כץ, בבקשה.

אופיר כץ: תודה רבה, אדוני היושב-ראש.

אופיר כץ: בהמשך למה שחברת הכנסת - - -

אחמד טיבי: לא הסברת, מיקי.

אחמד טיבי: אתגרתי אותך.

מכלוף מיקי זוהר: אני אגיד לך את זה אחר כך בארבע עיניים.

אופיר כץ: מאז שחבר הכנסת אלקין עזב את הליכוד, מהרגע הראשון הוא לא מפסיק כמה שיותר לזלזל ולהקניט את הליכוד.

אופיר כץ: אתה ידוע כאיש שחמט, חבר הכנסת אלקין, אני מציע לך מדי פעם לראות משחקי כדורגל, יש שם תופעה מעניינת מאוד: שחקן שגדל בקבוצה מסוימת ועבר לקבוצה אחרת שמשחקת נגדה, כשהוא מבקיע גול הוא לא חוגג.

אופיר כץ: הוא עושה את עבודה שלו, כמו שרבים מחבריך עושים, אבל הוא לא חוגג על חשבון מה שפעם היה הבית שלו.

אופיר כץ: אתה פשוט צריך להתבייש בצעקות שלך, איך שאתה כל הזמן מנסה לזלזל בליכוד שהיה עד לפני יומיים הבית שלך.

אופיר כץ: בושה לראות את ההתנהגות שלך.

אופיר כץ: אתה יכול לעשות את מה שאתה צריך, אתה יכול לעשות את העבודה שלך ואתה יודע לעשות אותה טוב.

אופיר כץ: אתה לא חייב לזלזל, אתה לא חייב להגחיך.

אופיר כץ: זה היה פעם הבית שלך, אל תשכח את זה.

קטי קטרין שטרית: אני יכולה לצטט אנשים שפגשתי היום ואמרו לי: אנחנו לא מאמינים - - -

אורית סטרוק: ביקשתי הצעה לסדר ולא - - -

מכלוף מיקי זוהר: אבל יש סדר דוברים.

מכלוף מיקי זוהר: את רשומה.

מכלוף מיקי זוהר: יגיע השם שלך.

אורית סטרוק: אבל זה הצעה לסדר.

מכלוף מיקי זוהר: כולם ביקשו הצעה לסדר.

קריאה: - - -

קטי קטרין שטרית: - - - איזה בית ספר?

קטי קטרין שטרית: על מה אתה מדבר?

קטי קטרין שטרית: - - - זה נחשב לבית ספר?

קטי קטרין שטרית: אם אלו הכללים שלך, לא הייתי רוצה להיות תלמידה שלך.

קטי קטרין שטרית: אלה הכללים?

קטי קטרין שטרית: לגחך?

קארין אלהרר: מאיר כהן, אולי תציע שהם יסגרו חשבונות בלעדינו?

קארין אלהרר: למה אנחנו צריכים להיות עדים לזה?

מכלוף מיקי זוהר: אופיר, אין דרך להגיד את זה יותר מדויק ממה שאמרת ואני מקווה שזאב יסיק את המסקנות.

קארין אלהרר: באנו לעשות משפט לאלקין.

מכלוף מיקי זוהר: שרן השכל, בבקשה.

מוסי רז: בקיצור, אסור לעזוב - - -

מכלוף מיקי זוהר: לא.

מכלוף מיקי זוהר: מותר.

מכלוף מיקי זוהר: אבל הוא אמר משהו אחר.

מכלוף מיקי זוהר: הוא אמר שגם אם אתה עוזב, תשמור על הכבוד של המקום שהיית בו ואני מאוד מסכים עם אופיר.

מכלוף מיקי זוהר: אני אגלה לכם סוד, כנראה שכל מי שיושב סביב השולחן הזה מסכים איתו אבל אולי הם לא ירצו להגיד את זה.

מכלוף מיקי זוהר: חברת הכנסת שרן השכל, בבקשה.

מכלוף מיקי זוהר: אחריה – אורית סטרוק.

שרן השכל: אגיד בקצרה.

שרן השכל: אחד, כאשר מביאים פטור מחובת הנחה לוועדה המסדרת, יש נוהג בכנסת, תרבות מסוימת פרלמנטרית שאותה רכשנו לאורך שנים וזה להביא גם הצעות של קואליציה וגם הצעות של אופוזיציה.

שרן השכל: לא הגיוני ולא ראוי להביא אך ורק הצעות מהקואליציה.

שרן השכל: היה ראוי לאשר גם לנו באופוזיציה להעלות הצעות חוק.

שרן השכל: הגשנו לך אותן, לצערי, לא ראית כך לנכון.

מכלוף מיקי זוהר: צירפתי להצעות הקיימות.

שרן השכל: לא.

מכלוף מיקי זוהר: השם שלך מופיע פה בסדר היום.

קארין אלהרר: הוא בחר איזה.

מכלוף מיקי זוהר: את שותפה לחוק התובע הכללי יחד איתי.

שרן השכל: חברי היקר מיקי זוהר, 6 מתוך הצעות החוק שאותן לדעתי הגשת, הן הצעות חוק שאני כתבתי, לפחות 4 מהן.

שרן השכל: אני כתבתי אותן ועשית איזשהו copy paste.

מכלוף מיקי זוהר: אני חייב להודות שחלק הועתקו על-ידי.

מכלוף מיקי זוהר: אני לא רוצה להסתיר את זה.

שרן השכל: אבל מי שמנע את העלאתן לוועדת שרים לענייני חקיקה היה בנימין נתניהו.

שרן השכל: עכשיו, כשיש ריח של אופוזיציה, פתאום אתם מביאים אותן בשנייה הזאת.

שרן השכל: יכול להיות שהאופוזיציה אולי תעשה לכם קצת טוב ואולי הימין ירוויח מעצם המהלך הזה.

שרן השכל: תודה רבה.

מכלוף מיקי זוהר: תודה.

מכלוף מיקי זוהר: חברת הכנסת אורית סטרוק, בבקשה.

מכלוף מיקי זוהר: יש שתי דוברות ואז אני רוצה לעבור לדיון ראשון בהצעת חוק הסדרת ההתיישבות הצעירה.

מתן כהנא: יש דיון על כל הצעה?

מכלוף מיקי זוהר: יהיה דיון קצר.

מכלוף מיקי זוהר: תלוי בכם.

מכלוף מיקי זוהר: על כל הצעה יהיו דיון והצבעה שמית.

מכלוף מיקי זוהר: כן, בבקשה.

אורית סטרוק: אני רוצה לבקש – נמצאים מחוץ לחדר אנשי ההתיישבות הצעירה שממתינים רק 20 שנה שיסדירו - - -

קארין אלהרר: את היועצים שלנו לא מכניסים.

אורית סטרוק: קארין, עוד לא אמרתי מה אני מבקשת.

מכלוף מיקי זוהר: זו ההצעה הראשונה בסדר-היום.

אורית סטרוק: לכל אחד פה יש המון מה להגיד, המון לצעוק, המון זמן לשסות זה בזה.

מכלוף מיקי זוהר: לא.

מכלוף מיקי זוהר: דווקא הדיון מתנהל בצורה סבירה לחלוטין בינתיים.

מכלוף מיקי זוהר: אני לא רואה דיון בעייתי.

אורית סטרוק: אני מבקשת, אם אפשר, כמה שיותר מהר להצביע על הצעות החוק שלהם שאין שום סיבה שלא תעבור כאן ברוב עצום.

אורית סטרוק: אני אגיד עוד דבר, מיקי, אני מבקשת שהצעת החוק הזו שתכף נצביע עליה ונעביר אותה ברוב גדול מאוד, לפחות 20 מחסרי הוועדה המסדרת אמרו לתמוך בה - - -

מכלוף מיקי זוהר: מי יתמוך בה?

מכלוף מיקי זוהר: לא שמעתי שכולם.

אורית סטרוק: כי הם חתומים עליה.

אורית סטרוק: 20 מחברי הוועדה - - -

מכלוף מיקי זוהר: ישראל ביתנו תתמוך?

אורית סטרוק: בוודאי.

קארין אלהרר: זה לא קרה אף פעם.

קארין אלהרר: מלכיאלי, זה לא קרה מעולם.

אורית סטרוק: כבר עשיתי את הבדיקה ואני יודעת שכל חברי הכנסת שחתמו בשמחה ובאהבה גדולה לפי צו מצפונם על הצעת החוק הזו גם יתמכו בה.

אורית סטרוק: אז היא תעבור מהר ואני מבקשת שנעשה את זה בזריזות וניתן לחגוג לחבר'ה האלה שמחכים 20 שנה להסדרה.

עופר כסיף: חוגגים כל יום על החשבון של הפלסטינים.

אורית סטרוק: אני מבקשת עוד דבר: ההצעה הזו תעלה – זה עוד לפני שאני מדברת על הצעת החוק לגופה, אני כרגע בהצעה של הצעה לסדר ואני מבקשת שתעלה כבר מחר הצבעה טרומית במליאה ונביא צדק לאנשים שמחכים 20 שנה לתנאים הכי מינימליים - - -

מכלוף מיקי זוהר: תודה.

מכלוף מיקי זוהר: חברת הכנסת גלית דיסטל, את רוצה לדבר עכשיו או בהמשך?

גלית דיסטל אטבריאן: בהמשך.

מכלוף מיקי זוהר: חברת הכנסת אמילי מואטי, את רוצה לךומר משהו?

אמילי חיה מואטי: מיציתי.

מכלוף מיקי זוהר: תודה רבה.

מכלוף מיקי זוהר: אנחנו עוברים לדון בסעיף 1 לסדר-היום: הצעת חוק יישובים ושכונות בהליכי הסדרה, התשפ"א–2021 בקשות חברי הכנסת בצלאל סמוטריץ' אורית מלכה סטורוק, יצחק פינדרוס ואנוכי מכלוף מיקי זוהר, שהגשנו את הצעות החוק הללו.

מכלוף מיקי זוהר: אם יש מישהו שרוצה לדבר, הוא כמובן מוזמן עכשיו.

מכלוף מיקי זוהר: אם אתם רוצים הסבר קצר על החקיקה, אני יכול להסביר לכם במה מדובר.

יעקב מרגי: אתה צריך להסביר מהי הדחיפות, למה הפטור.

מכלוף מיקי זוהר: אני אסביר בהחלט.

מכלוף מיקי זוהר: חבר הכנסת אבי מעוז, אתה רוצה לומר משהו?

מכלוף מיקי זוהר: בבקשה, אדוני.

אבי מעוז: מעבר להצטרפות למה שאמרה חברתי חברת הכנסת אורית סטרוק, באופן אישי אני שמח מאוד שבמשמרת שלי זכיתי שהצעת החוק הזאת תתקדם.

אבי מעוז: פעלתי רבות כמנכ"ל משרד השיכון להקצאת כספים, לקדם את כל היישובים האלה.

אבי מעוז: זה נעשה בסמכות וברשות של הממשלות לדורותיהן, גם של היועצים המשפטיים של הממשלה.

אבי מעוז: לכן מבחינתי זה רגע מרגש שבו אנחנו משלימים את כל מה שעשינו בעבר והייתי שותף אישי לעניין הזה.

אבי מעוז: לכן אני מבקש ומצטרף לבקשה של אורית לקדם את זה כמה שיותר מהר.

אבי מעוז: תודה.

מכלוף מיקי זוהר: קיבלתי.

מכלוף מיקי זוהר: יש עוד מישהו שרוצה לדבר בנושא?

אורית סטרוק: אני רוצה להסביר את הדחיפות, כמו שאמר חבר הכנסת מרגי.

מכלוף מיקי זוהר: בינתיים תביאו את ישראל ביתנו.

מכלוף מיקי זוהר: ראיתי שהם יצאו, שלא ייעדרו מההצבעה.

יעקב מרגי: אתה כל כך מוטרד, אני רואה.

אורית סטרוק: אני רוצה להסביר את הדחיפות.

אורית סטרוק: אנחנו מדברים, חברים, על 20 - - -

מכלוף מיקי זוהר: עודד, לא רציתי שתפספסו את ההצבעה על הסדרת ההתיישבות הצעירה.

אורית סטרוק: עודד פורר חתום על ההצעה הזו.

אורית סטרוק: אין מה לדאוג, אף אחד פה לא הולך לפספס.

מכלוף מיקי זוהר: עודד, אתה תומך?

מכלוף מיקי זוהר: באמת?

מכלוף מיקי זוהר: אוקיי.

אורית סטרוק: זו זכות עצומה שעודד לא הולך לפספס אותה - - - ואף אחד לא הולך לפספס אותה.

אורית סטרוק: אני רוצה להגיד שהצעת החוק הזו אמורה לחסוך מתושבי ההתיישבות הצעירה 25,000 איש, אישה וילד, עוד קיץ ללא מיזוג וללא מים, עוד חורף ללא חימום ועם הצפות ועוד לילות ללא סידורי ביטחון בתנאים הביטחוניים הקשים שקיימים ביהודה ושומרון – רק השבוע חווינו מספר פיגועים.

אורית סטרוק: כולם מבינים את הדחיפות.

אורית סטרוק: הצעת החוק הזו עבר בכנסת הקודמת, ה-23, וצודק חברי עודד פורר שגם שם היה לה רוב עצום: היא עברה ב-60 מול 40 בקריאה טרומית.

אורית סטרוק: הסיבה היחידה שהיא נתקעה הייתה בגלל חבר הכנסת איתן גינזבורג שישב בראש ועדת הכנסת ותקע אותה.

אורית סטרוק: מכאן הדחיפות – לפני שמישהו כדוגמת איתן גינזבורג יקבל שוב את היכולת לתקוע את הצדק שצריכים לעשות עם האנשים האלה ולתת להם חיים נורמליים.

אורית סטרוק: לפני שמישהו מגוש השמאל יכול לחבל בהצעת החוק הזו, צריכים מהר מאוד להעביר אותה גם עכשיו בוועדה המסדרת בפטור מחובת הנחה וגם מחר במליאה.

אורית סטרוק: אני הולכת לבקש מהנשיאות כפי שהיא כיום שיש בה בוודאי רוב, כבר מחר להצביע עליה טרומית.

אורית סטרוק: האנשים האלה לא צריכים לסבול יום אחד נוסף.

ג'ידא רינאוי-זועבי: כמה שעות נותרו למנדט של ביבי?

מכלוף מיקי זוהר: לפי המצב הנוכחי, אם עד לשעה 12 בלילה לא יחול שינוי ואם הנשיא יחליט להטיל את המנדט על מישהו אחר, אז מחר נהיה בסיטואציה אחרת.

מכלוף מיקי זוהר: זה תלוי מתי הנשיא יחליט את המנדט.

מכלוף מיקי זוהר: הוא יכול לעשות את זה הלילה, הוא יכול לעשות את זה מחר בבוקר, הוא יכול לעשות את זה בעוד יומיים.

מכלוף מיקי זוהר: נראה, נראה.

מכלוף מיקי זוהר: תכף נעבור להצבעה.

מכלוף מיקי זוהר: לפני כן, אני רוצה שהיועצת המשפטית של הוועדה תסביר את משמעות העניין של פטור מחובת הנחה.

מכלוף מיקי זוהר: בבקשה.

ארבל אסטרחן: מאחר וזו פעם ראשונה שהוועדה המסדרת דנה בעניין הזה - - - תקנון הכנסת קובע להצעות החוק תקופות הנחה - - -

קריאות: - - -

ארבל אסטרחן: - - - ניתן להצביע בין מועד ההנחה לבין מועד ההצבעה.

ארבל אסטרחן: התקופות האלה משתנות לפי סוג הקריאה במליאה.

ארבל אסטרחן: כאשר מדובר בקריאה טרומית, כלומר, הצעת חוק פרטית של חברי כנסת שהונחה לקריאה טרומית, תקנון הכנסת מחייב תקופת המתנה של 45 ימים בטרם ניתן יהיה להצביע.

ארבל אסטרחן: כאשר מדובר בקריאה ראשונה, אין תקופת המתנה להצעות חוק של חבר כנסת, הצעות חוק ממשלתיות צריכות להמתין יומיים.

ארבל אסטרחן: לפני קריאה שנייה ושלישית יש תקופת המתנה של יום אחד בין - - - לבין ההצבעה.

ארבל אסטרחן: תקנון הכנסת מוסיף וקובע שאפשר לקצר את התקופה הזאת, מה שנוהגים לקרוא "פטור מחובת הנחה".

ארבל אסטרחן: בעצם אין פטור מחובת ההנחה, ההנחה תמיד נדרשת, אלא הפטור הוא להמתנה.

ארבל אסטרחן: הסמכות בעניין הזה מצויה בשני מקומות.

ארבל אסטרחן: תמיד יש סמכות לוועדת הכנסת לתת פטור לבקשת המציע – אם זו הצעת חוק פרטית, מי שהציע את הצעת החוק, היוזם הראשון שלה; אם זו הצעת חוק ממשלתית, לפי דרישת הממשלה.

ארבל אסטרחן: לגבי הצעות חוק פרטיות יש גם סמכות לממשלה, לוועדת שרים.

ארבל אסטרחן: אם הממשלה תומכת בהצעת חוק או תומכת בהקדמת הדיון, אז לא נדרש אישור של ועדת הכנסת, היא יכולה לתת את הסכמתה ואז אין צורך להמתין 45 ימים.

ארבל אסטרחן: יש גם דרך נוספת שבה מתקצרת תקופת 45 הימים.

ארבל אסטרחן: אני לא ארחיב על זה, אבל זה נושא של הצמדה.

ארבל אסטרחן: כאשר יש הצעות חוק זהות וחברי כנסת מצמידים הצעה להצעה אחרת, גם במקרה הזה אפשר לדלג על תקופת 45 הימים.

ארבל אסטרחן: ביתר המקרים נדרשת המתנה של 45 ימים.

ארבל אסטרחן: תקנון הכנסת קובע שההחלטה של ועדת הכנסת תהיה כך אם הוועדה השתכנעה כי להצעת החוק יש חשיבות או דחיפות.

ארבל אסטרחן: תנאי נוסף הוא שצריכים להיות נוכחים בעת ההצבעה לפחות שליש מחברי הוועדה.

ארבל אסטרחן: כפי שאמר פה חבר הכנסת מרגי, בעצם ועדת הכנסת לא דנה בתוכן ההצעה ובהסדרים שלה ולא מתחילים לשנות אלא היא בעיקר בודקת אם מדובר באמת בעניין חשוב או דחוף במיוחד.

מכלוף מיקי זוהר: כמובן שאנחנו מסבירים את מהות החוק כדי לשכנע את חברי הוועדה שהחוק הזה דחוף לקידום.

מתן כהנא: מיקי, רק דחוף שנגיש את גם למליאת הכנסת כמה שיותר מהר.

אורית סטרוק: מחר, מחר.

קארין אלהרר: למה לא היום?

קארין אלהרר: היום.

קארין אלהרר: אורית, אתם נרדמים בשמירה.

קארין אלהרר: נרדמתם.

מכלוף מיקי זוהר: ועדה מסדרת, מעצם העובדה שלא קמה ועדת כנסת עדיין, היא מתפקדת גם כוועדת הכנסת, נכון ארבל?

ארבל אסטרחן: כן.

מכלוף מיקי זוהר: ועדה מסדרת, בגלל שלא קמה עדיין ועדת כנסת, היא גם מכהנת כוועדת כנסת.

מכלוף מיקי זוהר: נעבור להצבעה.

ארבל אסטרחן: אמרתי קודם ועדת הכנסת כי תקנון הכנסת נוקב במונח ועדת הכנסת, אבל ועדה מסדרת נכנסת בנעלי ועת הכנסת בעניינים האלה.

ארבל אסטרחן: קובע חוק הכנסת: לוועדה המסדרת יהיו עד להקמתה של ועדת הכנסת סמכויות - - -

מכלוף מיקי זוהר: נקרא את שמות חברי הוועדה שיצביעו היום.

מתן כהנא: יכול להיות שמיקי רוצה למשוך זמן, אז תקראי את זה לאט בבקשה.

מכלוף מיקי זוהר: למה אני רוצה למשוך זמן?

מתן כהנא: אז יאללה, תצביעו כבר.

מכלוף מיקי זוהר: אפשר לעבור להצבעה.

מכלוף מיקי זוהר: אם יהיה שקט, תהיה גם הצבעה.

מכלוף מיקי זוהר: כן, בבקשה.

- דדון: (קוראת בשמות חברי הכנסת) מכלוף מיקי זוהר - בעד גלית דיסטל אטבריאן - בעד אופיר כץ - בעד חוה אתי עטייה - בעד דוד ביטן - אינו נוכח שלמה קרעי - בעד קטי קטרין שטרית - בעד מאי גולן - בעד קארין אלהרר - נגד רון כץ - נגד עידן רול - נגד בועז טופורובסקי - נגד יעקב מרגי - בעד מיכאל מלכיאלי - בעד אמילי חיה מואטי - נגד יעל רון בן משה - נגד מתן כהנא - בעד עידית סילמן - בעד אפרת רייטן מרום - נגד רם שפע - נגד אליהו ברוכי - בעד יעקב טסלר - בעד עודד פורר - בעד אלכס קושניר - בעד שמחה רוטמן - בעד אבי מעוז - בעד אחמד טיבי - נגד עופר כסיף - נגד זאב אלקין - בעד שרן מרים השכל - בעד יאיר גולן - נגד ג'ידא רינאוי זועבי - נגד ווליד טאהא - נגד

מכלוף מיקי זוהר: למען הסר ספק, ההצבעה התקיימה על שלושת החוקים שהוגשו כפי שהקראתי בתחילת הדיון, גם של חברת הכנסת אורית סטרוק, של חבר הכנסת סמוטריץ' ושלי.

אורית סטרוק: ההצעה שלי זה - - -

מכלוף מיקי זוהר: - - - ושל פינדרוס.

מכלוף מיקי זוהר: אני אקריא גם את מספרי החוקים: פ/400/24, פ/401/24, פ/402/24.

מכלוף מיקי זוהר: תוצאות ההצבעה: 19 הצביעו בעד, 13 התנגדו, אפס נמנעו – זה אומר שהחוק הזה קיבל פטור מחובת הנחה.

מכלוף מיקי זוהר: אני שמח להודיע - - -

מתן כהנא: בעזרת השם, מגישים אותו כבר מחר או היום בערב למליאה.

עופר כסיף: בדרך כלל מעשי פשע נעשים מהר.

מתן כהנא: עופר, חאלס עם השטויות שלך.

מכלוף מיקי זוהר: חבר הכנסת כסיף רק דבר אחד אני מבקש ממך: כמו שהתנהגת יפה היום, גם כשתקום אותה ממשלה איתם תתנהג יפה כמו היום.

מכלוף מיקי זוהר: אל תפריע.

מכלוף מיקי זוהר: אני מבקש להגיש רביזיה על ההצעה כדי שאחר כך אני אוכל למשוך אותה כדי שלא יתעוררו בעיות נוספות.

מכלוף מיקי זוהר: זו רביזיה טכנית, אני אבטל אותה מיד אחר כך.

מכלוף מיקי זוהר: << נושא >> בקשות חבר הכנסת מיכאל מלכיאלי להקדמת הדיון בהצעת חוק-יסוד: כבוד האדם וחרותו (תיקון – פסקת ההתגברות) (פ/191/24), לפני הקריאה הטרומית << נושא >>

מכלוף מיקי זוהר: אני עובר לסעיף השני בסדר-היום: הצעת חוק פסקת ההתגברות.

מכלוף מיקי זוהר: הצעת חוק פסקת ההתגברות שלי, חבר הכנסת מיקי זוהר וגם הצעת חוק כבוד האדם וחרותו של חבר הכנסת מיכאל מלכיאלי.

מכלוף מיקי זוהר: זו בעצם הצעת חוק דומה ולא זהה, אבל עדיין הקונספט זהה ואלה חוקים שאמורים להיצמד אחר כך במליאה, לעבור יחד ולהגיע יחד גם לוועדה לדיון.

מכלוף מיקי זוהר: שלי אני מבקש לתת פטור מחובת הנחה להצעת חוק פסקת ההתגברות.

מכלוף מיקי זוהר: בקצרה, כולכם יודעים מה קורה כשבית המשפט העליון מקבל הכרעה נגד עמדות הכנסת.

מכלוף מיקי זוהר: היום המצב הוא שכנראה אין פתרון חוקתי לעניין הזה.

מכלוף מיקי זוהר: הצעת החוק הזו תפתור את זה.

יעקב מרגי: איך נקראת הצעת החוק?

מכלוף מיקי זוהר: הצעת חוק פסקת ההתגברות.

עידן רול: מיקי, מה גרם לך להיזכר פתאום בנושא פסקת ההתגברות?

עידן רול: אני לא זוכר אותך מקדם הצעת חוק כזו.

עידן רול: אפילו היה לך תפקיד די משמעותי בממשלה.

מכלוף מיקי זוהר: שנים.

מכלוף מיקי זוהר: שנים אני עוסק - - -

עידן רול: שנים עוסק – בתור מה?

עידן רול: בתור אופוזיציה שלחת מכתב?

עידן רול: אני לא זוכר אותך מקדם חוק.

מכלוף מיקי זוהר: הלוואי שהיה רוב בכנסת לקדם את החוק הזה.

מכלוף מיקי זוהר: הצעת חוק פסגת ההתגברות נועדה למצב - - -

קריאות: - - -

קארין אלהרר: מי היה מאמין, ביבי היה ראש הממשלה 14 שנים ולא הצליח.

מכלוף מיקי זוהר: הצעת חוק פסקת ההתגברות נועדה בסופו של דבר לאפשר למחוקק להיות גורם מכריע בהחלטות הכנסת וכמובן לייצג את הציבור ששלח אותו לכנסת באופן כזה שלא יבוא בית המשפט העליון ויגיד לאזרחי ישראל: עם כל הכבוד לנבחרים שלכם, אנחנו המילה האחרונה.

מכלוף מיקי זוהר: המילה האחרונה חייבת להיות לציבור ואנחנו נציגי הציבור.

מכלוף מיקי זוהר: לכן הצעת החוק הזו מחזקת אותנו חברי הכנסת, אותנו כריבון, ועוזרת לנו להגשים את מטרות אזרחי ישראל או רוב אזרחי ישראל לפחות.

יעקב מרגי: כמחוקק אחראי, שכנע אותי מהי מידת הדחיפות.

מכלוף מיקי זוהר: אין בעיה, אני אשכנע אותך חבר הכנסת מרגי.

מכלוף מיקי זוהר: זה התירוץ שאני נותן לכל החוקים, זו עילה לכל החוקים – אני עונה לך פעם אחת.

מכלוף מיקי זוהר: מאחר ואנחנו עדים לסיטואציה בה עלולה לקום פה בקרוב ממשלה שמורכבת ומתבססת על השמאל הישראלי עם עלה תאנה קטנטן ימני לצדו, כל מה שנצליח לקדם היום יהיה - - -

יאיר גולן: אמן כן יהי רצון.

מכלוף מיקי זוהר: הנה אומר חבר הכנסת גולן "אמן כן יהי רצון".

מכלוף מיקי זוהר: יכול להיות שבקרוב תשב בממשלה עם גדעון סער וזאב אלקין.

מכלוף מיקי זוהר: זה יכול להיות קרוב מאוד.

מכלוף מיקי זוהר: אני רוצה לומר לך שכל מה שאנחנו נקדם, זה יהיה כמו רגל בדלת בכל מה שקשור לאידאולוגיה הימנית שלנו, שאגב, הכנסת מורכבת מאידאולוגים ימנים, ככה אני רוצה להאמין, של 65 חברים שמאמינים בערכי הימין.

מכלוף מיקי זוהר: אם היום נקדם דברים ולאחר מכן תקום אותה ממשלה מסוכנת שאנחנו מקווים שהיא לא תקום, הדבר הזה יהיה אמירה גם להמשך פעולת הכנסת.

מכלוף מיקי זוהר: זו הטענה שלי ואני מקווה שאתה מקבל אותה.

יעקב מרגי: שכנעת אותי - - -

מכלוף מיקי זוהר: מצוין.

מכלוף מיקי זוהר: חבר הכנסת שמחה רוטמן בעניין פסקת ההתגברות, בבקשה.

מכלוף מיקי זוהר: כמה מילים בבקשה.

שמחה רוטמן: אני אגיד כמה מילים באוד בקצרה.

שמחה רוטמן: אני מאוד שמח.

שמחה רוטמן: זה מאוד כיף לזהות – קצת כמו שאבי אמר על הסדרת ההתיישבות הצעירה – אם תשימו לב בדברי ההסבר, זו הצעת חוק שהוגשה כבר בכנסת ה-20, בכנסת ה-22, בכנסת ה-23 ונוסחה הוכן בסיוע התנועה למשילות ודמוקרטיה.

שמחה רוטמן: אני מזהה את טביעות אצבעותיי בהצעת החוק הזאת ואני שמח מאוד שהיא מגיעה גם לכנסת - - -

מכלוף מיקי זוהר: אני לא רוצה לחשוף בפני חברי הוועדה מי עזר לנו לנסח אותה.

שמחה רוטמן: כתוב, כתוב.

שמחה רוטמן: כתוב בדברי ההסבר.

שמחה רוטמן: אני מאוד - - - את כל האנשים שלכל אורך הכנסות האלו דאגו שההצעה תמשיך.

מאיר כהן: זה היה לפני שנתיים.

מאיר כהן: 4 כנסות – שנתיים.

שמחה רוטמן: התחיל כבר בכנסת ה-20.

מאי גולן: כבר 10 שנים רוצים להעביר פסקת התגברות – צריך לקחת פה קרדיטים?

מאי גולן: מה זה השטויות האלה?

מאי גולן: יודעים טוב מאוד למה זה לא עבר.

מאי גולן: זה לא קשור לראש הממשלה.

מאי גולן: כולם יודעים מי ימין ומי לא.

מאי גולן: בוא נעלה את זה להצבעה וזהו.

מכלוף מיקי זוהר: עודד, לא שמעתי מה עמדת ישראל ביתנו לגבי הצעת החוק הזו.

עודד פורר: בהצבעה.

מכלוף מיקי זוהר: זה חוק ימני.

מתן כהנא: מאי, את הורסת למיקי את ההצגה.

מתן כהנא: הוא קיבל הנחייה למשוך זמן והוא יעשה את זה.

מכלוף מיקי זוהר: חבר הכנסת אלקין רוצה לומר כמה דברים.

מכלוף מיקי זוהר: אני רוצה לשמוע את חבר הכנסת אלקין.

מכלוף מיקי זוהר: חבר הכנסת זאב אלקין, בבקשה.

מכלוף מיקי זוהר: אני רוצה להגיד לחבר הכנסת אלקין עוד דבר - - -

אחמד טיבי: אתם חבורה של גזענים נגד אפטר של מוסלמים שצמים ברמדאן.

מכלוף מיקי זוהר: אמרנו שעושים הפסקה.

אחמד טיבי: אתם מבזבזים זמן.

אחמד טיבי: לך להצבעה.

מכלוף מיקי זוהר: רגע, יש שיח.

מכלוף מיקי זוהר: אתה רוצה בלי שיח?

אחמד טיבי: איזה שיח?

אחמד טיבי: עם ישראל ביתנו?

אחמד טיבי: אתה רוצה - - - אותו על חשבוני?

מכלוף מיקי זוהר: אתה הולך לשבת איתו אחר בקואליציה, לא אני.

אחמד טיבי: אני קובע עם מי לשבת.

מכלוף מיקי זוהר: אני קובע עם מי לדבר ואת מי להעביר.

אחמד טיבי: אבל אתה פוגע בי - - - << יור >> היו"ר מכלוף מיקי זוהר: << יור >> לא.

אחמד טיבי: חס ושלום.

אחמד טיבי: אני אפסיק את הישיבה בדיוק בזמן שאתה תקבע למשך שעה.

אחמד טיבי: אני רוצה שתצביע כמה שיותר מהר.

מכלוף מיקי זוהר: חבר הכנסת אלקין, אני רוצה גם להתריע בפניך עוד דבר אחד.

מכלוף מיקי זוהר: לפי מצב ההצבעה כפי שאני מזהה אותה, קולות תקווה חדשה יכריעו האם החוק הזה יקבל פטור מחובת הנחה או לא.

מכלוף מיקי זוהר: קח את זה בחשבון.

מכלוף מיקי זוהר: כן, בבקשה.

זאב אלקין: תודה רבה, אדוני היושב-ראש.

זאב אלקין: קודם כל, לשם שינוי אני אתייחס לגופה של הבקשה לפני שאתייחס לכל הדיון.

זאב אלקין: אני חייב להגיד שמבחינה עקרונית אנחנו כמובן תומכים ברעיון של פסקת התגברות כחלק מחוק-יסוד: החקיקה.

זאב אלקין: לדעתנו זאת הפלטפורמה הנכונה.

זאב אלקין: נוסח החוק שמונח כאן לפנינו הוא לדעתנו לא נכון, יש לנו לא מעט הסתייגויות לנוסח, אבל היות ואנחנו חושבים שקידום הרעיון של פסקת ההתגברות הוא רעיון נכון, בחרנו לתמוך בפטור מחובת הנחה ותוך כדי כך אני מודיע כאן - -

מכלוף מיקי זוהר: בוועדה אפשר לעשות בו שינויים.

זאב אלקין: - - שהמשך תמיכתנו בחוק בוועדה תלוי בשינויים שייעשו בנושא הזה.

זאב אלקין: הערה אחת לגבי הנוסח, למשל, הדרישה שיש פה שלפסילת חוק דרוש פה אחד למעשה של שופטי בית המשפט העליון מול רוב של 61 חברי כנסת בכנסת, לדעתנו זה איזון לא נכון.

זאב אלקין: אבל כפי שאמרתי, הנושא יידון בוועדה כשהחוק יקודם.

זאב אלקין: הערה שנייה, בהמשך לדברים של חבר הכנסת כץ, אם כבר לקחתי את זכות הדיבור, אני לא יכול שלא להעיר.

זאב אלקין: מה לעשות, היו ימים שחבר הכנסת כץ עוד לא היה בכנסת וגם את, חברת הכנסת דיסטל, עוד לא היית בכנסת.

זאב אלקין: בימים האלה, במשך עשור, אני יחד עם חברי יושב-ראש הכנסת, חבר הכנסת יריב לוין, ניסינו לקדם לא מעט יוזמות דומות או מאותה משפחה של ההצעות המונחות כאן על השולחן.

זאב אלקין: יכול להיות שאתם לא מכירים את ההיסטוריה, אבל מה לעשות, מי שמנע מאיתנו לקדם את היוזמות האלה היה בנימין נתניהו.

גלית דיסטל אטבריאן: אז עכשיו תקדם אותן עם לפיד והורוביץ – זה ההיגיון?

גלית דיסטל אטבריאן: אני לא מבינה את ההיגיון.

זאב אלקין: אדוני היושב-ראש, אני יכול - - -

מכלוף מיקי זוהר: אני מבקש לא להפריע.

מכלוף מיקי זוהר: חברים, לא להפריע.

זאב אלקין: לא התפרצתי.

זאב אלקין: אני אגיד יותר מזה, חבר הכנסת כץ, כשהערת שלא דיברתי על כך כשהייתי בליכוד, אתה טועה.

זאב אלקין: כשישבנו בחדר הזה בישיבת סיעת הליכוד – אגב, לא פעם אלא כמה פעמים – הערתי בדיון שהליכוד פעם פחד להיות ימין משפטי.

זאב אלקין: לדעתנו, הימין היום צריך להיות גם ימין משפטי - - -

מתן כהנא: עד שבאה איילת שקד ולימדה אתכם מה זה ימין משפטי.

זאב אלקין: היו דברים בכנסת גם לפני שאיילת הגיעה אליה.

מאי גולן: - - - יבואו ויפתחו לנו אור לגולה - - - די, מספיק.

מכלוף מיקי זוהר: אנחנו עושים פה ימין משפטי הארד-קור, חברים.

זאב אלקין: אני פה ומצביע בעד.

זאב אלקין: חבר הכנסת כץ, אני רוצה להזכיר לך מה ענה ראש הממשלה כשהערתי את זה ועל כך שלא עשינו את זה כשהייתה יכולת לעשות והיו מצבים פוליטיים שהייתה יכולת לעשות.

זאב אלקין: הוא אמר: חבל שאתה דורך לי על הפצעים ועל היבלות.

זאב אלקין: זאת אומרת שראש הממשלה, בשונה ממך, יודע מי בדיוק עצר את זה ולמה זה לא התקדם.

זאב אלקין: << יור >> היו"ר מכלוף מיקי זוהר: << יור >> תודה.

אופיר כץ: - - -

זאב אלקין: - - - אשמח אחר כך בשיחה פרטית - - -

אופיר כץ: - - -

זאב אלקין: ההערה האחרונה, חבר הכנסת כץ - - -

אופיר כץ: אתה הולך לראות כדורגל?

זאב אלקין: לא.

זאב אלקין: אני לא חובב כדורגל.

זאב אלקין: הערה אחרונה, לא אמרתי ואתה גם לא תשמע ממני, לא גינויים ולא גידופים לתנועת הליכוד.

זאב אלקין: זו תנועה שבאמת הייתה לי בית להרבה שנים ואני אוהב מאוד ומעריך את פעיליה.

זאב אלקין: יש לי מחלוקת עם הדרך של יושב-ראש הליכוד.

זאב אלקין: למחלוקת הזו נתתי ביטוי בצורה ברורה ונותן ביטוי ואמשיך לתת ביטוי.

זאב אלקין: עד כאן.

גלית דיסטל אטבריאן: מכיוון שהוא הזכיר אותי, אני רוצה לומר שאני מודה לך, חבר הכנסת אלקין, על זה שאתה זוכר - - -

קריאות: - - -

גלית דיסטל אטבריאן: אני רוצה להודות באופן חגיגי לחבר הכנסת אלקין על זה שהוא זוכר איך קוראים לי, בניגוד לאיך-קוראים-לו.

גלית דיסטל אטבריאן: זה אחד.

גלית דיסטל אטבריאן: שתיים, המתודיקה הלוגית שלך לא כל-כך נהירה לי ואשמח פעם לקבל תשובה.

גלית דיסטל אטבריאן: אם בנימין נתניהו לא היה מספיק ימני בשבילך, אז כמובן שברירת המחדל הטבעית, הרציונלית וההגיונית היא תמר זנדברג ויאיר לפיד וחברנו היקר פה יאיר גולן.

גלית דיסטל אטבריאן: יש פה כשל לוגי שמתישהו תצטרך לענות עליו.

מכלוף מיקי זוהר: תודה.

מכלוף מיקי זוהר: חבר הכנסת שלמה קרעי, בבקשה.

שרן השכל: - - -

אופיר כץ: עוד שאלה: איך עכשיו אחרי כל מה שאמרת, איך אתה עכשיו הולך לקדם את זה עם אנשים - - -

מכלוף מיקי זוהר: אנחנו נותנים לאנשים לדבר.

מכלוף מיקי זוהר: שרן, אדם נרשם לדיבור, אני לא יכול להגיד לו שלא ידבר.

שרן השכל: אתה שם לב שרק הליכוד פה מדבר - - -

מכלוף מיקי זוהר: אבל גם את יכולה לדבר.

מכלוף מיקי זוהר: כל מי שמבקש, אני מאפשר לו.

מכלוף מיקי זוהר: זה עניין של סדר דיון.

מכלוף מיקי זוהר: אני לא יכול למנוע ממישהו לדבר.

מאיר כהן: מיקי, זה לא בסדר.

מאיר כהן: ביקשו בגלל הרמדאן.

מכלוף מיקי זוהר: אמרתי שאני אעצור ואעשה הפסקה.

מאיר כהן: תפסיקו עם הליצנות הזאת.

מאיר כהן: יש פה חוקים – קדימה - - -

מכלוף מיקי זוהר: חבר הכנסת קרעי ואחר כך הצבעה.

שלמה קרעי: תודה, אדוני היושב-ראש.

שלמה קרעי: אני אדבר ממש בקצרה - - -

וליד טאהא: מיקי, אתה רוצה למשוך את הדיון עד סיום המנדט?

זאב אלקין: אדוני היושב-ראש, אפשר להציע הצעה לסדר אחרי ששלמה ידבר?

שלמה קרעי: תודה, אדוני היושב-ראש.

שלמה קרעי: אני כמובן אצביע בעד הפטור מחובת הנחה אבל חשוב לי לומר מהותית שבעיניי כל הצעות החוק - - -

וליד טאהא: הפתעת - - -

שלמה קרעי: הגשתי את הצעת החוק הזאת בעצמי בכנסת ה-22.

שלמה קרעי: כל מה שקשור בפסקת ההתגברות זה הרע במיעוטו ולא בגלל הניסוח של החוק אלא בגלל שופטי בג"ץ.

שלמה קרעי: כי הרי מה שופטי בג"ץ עושים?

שלמה קרעי: ללא כל סמכות הם פוסלים לנו חוקים וקובעים דיונים גם לפסול חוקי-יסוד, אז מה ימנע מהם להגיד שפסקת ההתגברות היא לא חוקתית?

שלמה קרעי: לכן בעיניי אין כל-כך משמעות לפסקת התגברות.

שלמה קרעי: יש הצעת חוק אחרת שעומדת על השולחן ובעיניי היא יותר דחופה וזה הקמת בית משפט לחוקה.

שלמה קרעי: למעשה, סגירת בג"ץ והקמת בג"ץ חדש, בית משפט לחוקה שייבחר על-ידי הכנסת.

שלמה קרעי: זו בעיניי הצעה יותר משמעותית ויותר מהותית שבאמת - - -

יאיר גולן: אתה צודק.

יאיר גולן: בהונגריה ניסו את זה כבר.

יאיר גולן: זה עובר יופי.

מכלוף מיקי זוהר: חבר הכנסת אלקין, אתה רוצה להציע הצעה לסדר לפני ההצבעה?

מכלוף מיקי זוהר: אני עובר להצבעה.

מכלוף מיקי זוהר: ווליד, מתי אתם רוצים - - -

זאב אלקין: לאור ההערות שהיו כאן

זאב אלקין: לחברים שהציעו לזרז את הדיון ובאמת לקדם את החוקים כמה שיותר מהר, כפי שביקשת.

זאב אלקין: אני מבין את הסיטואציה שהשעון מתקתק והמנדט ילך בחצות והמיקרופון יאבד.

זאב אלקין: אני מוכן לבקש מהיושב-ראש או מהיושבת-ראש הבאה של הוועדה המסדרת שתקבל זיכוי על כל הזמן שלא תשתמש בו כרגע בישיבה של הוועדה המסדרת ותוכל להשתמש בזמן הזה כפליים ונוכל לאשר את החוקים מהר.

מכלוף מיקי זוהר: טוב.

מכלוף מיקי זוהר: רשמתי בפניי את ההערה לסדר.

ג'ידא רינאוי-זועבי: אני יכולה להגיד משהו?

מכלוף מיקי זוהר: לא.

מכלוף מיקי זוהר: עכשיו הצבעה.

ג'ידא רינאוי-זועבי: יש לי שאלה קטנה.

ג'ידא רינאוי-זועבי: אני חדשה פה.

ג'ידא רינאוי-זועבי: חשבתי שבאים לעבוד.

מכלוף מיקי זוהר: זה מה שאנחנו עושים היום.

מאיר כהן: כולם - - -

וליד טאהא: זה סוג העבודה.

ג'ידא רינאוי-זועבי: אני מסתכלת על הבדיחה הזאת ואומרת: על זה?

ג'ידא רינאוי-זועבי: זה?

ג'ידא רינאוי-זועבי: זה נראה לי בדיחה.

ג'ידא רינאוי-זועבי: באתי לדבר על מהות, על כלכלה, על נושאים חשובים, על אלימות – ואז זה?

קטי קטרין שטרית: יהיה לך לזה זמן.

קטי קטרין שטרית: בוועדה הבאה.

מכלוף מיקי זוהר: אני רוצה לעבור להצבעה.

מכלוף מיקי זוהר: אני רוצה להקריא על מה אנחנו מצביעים.

מכלוף מיקי זוהר: אנחנו מצביעים על הצעת חוק-יסוד: ההתגברות (תיקוני חקיקה) (פ/50/24), בקשת חבר הכנסת מכלוף מיקי זוהר; על הצעת חוק-יסוד: כבוד האדם וחרותו (תיקון – פסקת ההתגברות) (פ/191/24), בקשת חבר הכנסת מיכאל מלכיאלי.

מכלוף מיקי זוהר: עכשיו אנחנו יכולים לעבור להצבעה.

מכלוף מיקי זוהר: כולם נוכחים?

קארין אלהרר: מיקי, נו?

קארין אלהרר: מה העניין?

אחמד טיבי: - - - על הצבעה.

מכלוף מיקי זוהר: ביטן חסר לי.

מכלוף מיקי זוהר: הוא לא נמצא פה.

מכלוף מיקי זוהר: ביטן לא פה.

מכלוף מיקי זוהר: אני רוצה לבדוק.

קריאה: הוא לא היה גם בהצבעה הקודמת.

מכלוף מיקי זוהר: תתחילי את ההצבעה, בבקשה.

- דדון: (קוראת בשמות חברי הכנסת) מכלוף מיקי זוהר - בעד גלית דיסטל אטבריאן - בעד אופיר כץ - בעד חוה אתי עטייה - בעד דוד ביטן - אינו נוכח שלמה קרעי - בעד קטי קטרין שטרית - בעד מאי גולן - בעד קארין אלהרר - נגד רון כץ - נגד עידן רול - נגד בועז טופורובסקי - נגד יעקב מרגי - בעד מיכאל מלכיאלי - בעד אמילי חיה מואטי - נגד יעל רון בן משה - נגד מתן כהנא - בעד עידית סילמן - בעד אפרת רייטן מרום - נגד רם שפע - נגד אליהו ברוכי - בעד יעקב טסלר - בעד עודד פורר - נגד אלכס קושניר - נגד שמחה רוטמן - בעד אבי מעוז - בעד אחמד טיבי - נגד עופר כסיף - נגד זאב אלקין - בעד שרן מרים השכל - בעד יאיר גולן - נגד ג'ידא רינאוי זועבי - נגד ווליד טאהא - נגד

מכלוף מיקי זוהר: תוצאות ההצבעה: 17 תמכו בהצעה, 15 התנגדו.

מכלוף מיקי זוהר: ההצעה התקבלה.

מכלוף מיקי זוהר: יש פטור מחובת הנחה לחוק פסקת ההתגברות.

מיכאל מלכיאלי: לשתי ההצעות.

מכלוף מיקי זוהר: לשתי ההצעות.

מכלוף מיקי זוהר: אכן כן.

מכלוף מיקי זוהר: אני מגיש רביזיה שאחר כך אני גם אסיר אותה.

מכלוף מיקי זוהר: אני חייב להגיד שיש לי מסקנה, זאב ומתן, יכולה להיות לנו ממשלה נהדרת איתכם.

מכלוף מיקי זוהר: באמת.

מכלוף מיקי זוהר: אני אומר לכם את זה בכנות.

מכלוף מיקי זוהר: זו יכולה להיות ממשלה שתעשה היסטוריה - - -

אמילי חיה מואטי: - - -

מכלוף מיקי זוהר: הכול, רק לא זה, אמילי.

מתן כהנא: בואו נראה באיזו מהירות אנחנו מגישים את כל ההצעות האלה.

מכלוף מיקי זוהר: את רוצה לחסל לי את הקריירה הפוליטית?

אמילי חיה מואטי: כן.

יאיר גולן: מיקי, תיזהר, זה הופך להיות פתטי.

מכלוף מיקי זוהר: הכול בסדר.

מכלוף מיקי זוהר: למה אתה חושב?

יאיר גולן: התחינות האלה – בוא נשמור על פאסון.

מכלוף מיקי זוהר: תמיד, תמיד.

מכלוף מיקי זוהר: יש כאן היום דבר שמוכיח לכולנו, חבר הכנסת אלקין וחבר הכנסת כהנא – אני יודע שאתה דווקא די שם.

מכלוף מיקי זוהר: צריך לשכנע את הצד של אלקין יותר – יש אפשרות לעשות פה ממשלת ימין שתקדם דברים אמיתיים.

זאב אלקין: זה אומר שמתן מחליף אותך מחר?

מכלוף מיקי זוהר: אני לא יודע.

מכלוף מיקי זוהר: אני לא חושב שהליכוד הכריע בסוגיה, לפחות למיטב ידיעתי, ולא הכול אני יודע.

זאב אלקין: באמת?

מכלוף מיקי זוהר: כן.

מכלוף מיקי זוהר: טוב.

מכלוף מיקי זוהר: אני שמח להודיע על ההחלטה ואני שמח מאוד על התוצאה של ההצבעה.

מכלוף מיקי זוהר: זה באמת היסטוריה.

מכלוף מיקי זוהר: אני לא חושב שזה היה בכנסת ישראל שגם נתנו פטור על - - -

יעקב מרגי: אל תתלהב, זה רק פטור מחובת הנחה.

מכלוף מיקי זוהר: כוח האינרציה בכנסת - -

יעקב מרגי: אם אתה בונה על כוח האינרציה - - -

מכלוף מיקי זוהר: - - יש לזה משמעות ואני מכיר את זה מקרוב.

מכלוף מיקי זוהר: כי בסוף, כששמים את האצבע על הכפתור במליאה, יש הרבה מאוד אנשים שמסתכלים על מה שאתה עושה.

מכלוף מיקי זוהר: יש לזה משמעות.

מכלוף מיקי זוהר: לפחות כך אני מאמין.

עידן רול: למרגי יש קצת ניסיון בעניין הזה.

מכלוף מיקי זוהר: למרגי שי ניסיון יותר משלי, זה בטוח, כי הוא גם הרבה יותר שנים ממני.

יעקב מרגי: עידן, אני מקווה שהפעם הוא יסכים - - -

עידן רול: יסכים, יסכים.

מתן כהנא: מרגי, אתה קואליציה או אופוזיציה?

קארין אלהרר: מיקי, אין לך לב?

מכלוף מיקי זוהר: אני רוצה לעבור לסעיף הבא בסדר-היום.

מכלוף מיקי זוהר: אני לא יודע אם תהיה עליו הצבעה עכשיו משום שאנחנו צריכים לצאת להפסקה לכבוד הרמדאן וגם בגלל שאני רוצה לברר אם אני משיג רוב או לא.

אחמד טיבי: מיקי, אני מעריך מאוד את האמפתיה - - - זה נגע ללבי, אבל לך לסעיף - - -

מכלוף מיקי זוהר: אני עובר לסעיף 4: הצעת חוק-יסוד: הממשלה - - -

וליד טאהא: הוא לא אמר מה יותר חשוב ממה, אחמד.

מכלוף מיקי זוהר: הרמדאן יותר חשוב.

מכלוף מיקי זוהר: תאמין לי, אני אדם שמאמין בערכי הדת, מחובר לדת ולמסורת.

מכלוף מיקי זוהר: כמו שאני רוצה לכבד את הדת היהודית, אני מכבד לא פחות גם את הדת האסלאמית.

מכלוף מיקי זוהר: תאמין לי, אני יודע מה המשמעות.

מכלוף מיקי זוהר: עבור לסעיף 4 בסדר-היום - - -

אחמד טיבי: לפי המצב שלכם בליכוד, אתם עלולים להתחיל לצום חודש רמדאן שלם.

מכלוף מיקי זוהר: הצעת חוק-יסוד: הממשלה (תיקון – בחירות ישירות לראשות הממשלה) (הוראת שעה) (פ/38/24).

מכלוף מיקי זוהר: בקשת חבר הכנסת מיכאל מלכיאלי.

מכלוף מיקי זוהר: יש מישהו שרוצה לומר משהו בעניין החוק הזה או שאתם רוצים שאני אסביר לכם מהי משמעות החוק?

קארין אלהרר: אין צורך.

אחמד טיבי: הצבעה.

קארין אלהרר: הצבעה, מיקי.

קארין אלהרר: כולם קראו.

מכלוף מיקי זוהר: מגיש הבקשה, חבר הכנסת מלכיאלי, אתה רוצה - - -

קארין אלהרר: אתה לא חייב.

מיכאל מלכיאלי: כולם דנו בזה - - -

קארין אלהרר: כולם דנו.

קארין אלהרר: מיקי, הצבעה.

מיכאל מלכיאלי: הצעת החוק הזאת אומרת שהעם ברובו רוצה את בנימין נתניהו כראש ממשלה - -

אחמד טיבי: לא צריך הצעת חוק.

מיכאל מלכיאלי: - - וכל מי שנמצא בכנסת ומספר שהעם לא רוצה אותו – בוא תהיה גבר, תלך לעם, תבוא לריבון ותגיד לו: בוא תדיח את נתניהו לא על-ידי שטיקים, לא על-ידי חיבור של ימין ושמאל ביחד.

מיכאל מלכיאלי: בואו נלך לעם ונגיד לו: תדיחו את נתניהו, תהיה דמוקרט.

מיכאל מלכיאלי: ההצעה הזאת, אם אתם מספיק גברים, בואו תצביעו בעד, נלך לעם - - -

אחמד טיבי: יש פה המון נשים.

מיכאל מלכיאלי: אני אומר שהעם הוא הריבון.

מיכאל מלכיאלי: נלך לעם - - -

קריאה: מלכיאלי, בוא תהיה אישה, תלך לעם - - -

יאיר גולן: כל מבחן הגבריות הזה נוגע ללבי, מיכאל.

יאיר גולן: מבחן גבריות שנוגע ללבי.

יאיר גולן: אני אומר לך, זה ממש מזריק לי טסטוסטרון ישר לתוך - - -

מיכאל מלכיאלי: יאיר, לא סתם ישבתי מולך.

עופר כסיף: הצבעה.

עופר כסיף: אנשים פה מתים מרע.

עופר כסיף: הצבעה, מה קרה לכם?

מכלוף מיקי זוהר: גלית, אני רוצה לשמוע מה שיש לך לומר.

גלית דיסטל אטבריאן: אני רוצה לומר שמה שמיקי אומר ודי מתקיפים אותו פה, יש בו מהות עמוקה מאוד ונכונה מבחינתי וזה שאנחנו רואים שגוש הימין מצביע X וגוש השמאל מצביע Y וגוש הימין שבתוך גוש השמאל מצביע X.

גלית דיסטל אטבריאן: זאת אומרת, שתיוולד אולי היום בחצות יוזמה לממשלת כלאיים שאין בה הסכמה על שום נושא, שתקזז את עצמה ותיפול לתוך עצמה.

גלית דיסטל אטבריאן: יושבם פה כרגע גם מתן כהנא וגם זאב אלקין, שניהם נציגים של מפלגות, שמוכנים בגלל טינה, שנאה, קינאה, רהב, יוהרה, רצון להיכנס לבלפור –What have you , תסמנו V, כל התשובות נכונות – למכור אידאולוגיה בת שנים של ציבור שסמך עליהם ונתן להם את קולו.

גלית דיסטל אטבריאן: מבחינתי, מה שקורה היום בוועדה, הפארסה הזאת, היא פרומו לממשלה שהיא באמת אחד הדברים ההיסטוריים הכי גרועים שקרו למדינה הזאת.

גלית דיסטל אטבריאן: 6-5 אנשים מפילים כמעט 70% מהאידאולוגיה של הימין, האחד כי הוא כועס, אחד כי הוא נוקם, אחד כי לא התקדם להיות שר בכיר ואחד כי מדגדג לו נורא להיות ראש ממשלה.

גלית דיסטל אטבריאן: האווירה פה יא קלילה ואני בעד והכול בסדר - - -

מתן כהנא: גלית, תהיה לך עוד קדנציה שלמה לדבר.

מתן כהנא: בואו - - -

גלית דיסטל אטבריאן: שימו לב, מתן.

גלית דיסטל אטבריאן: אני רוצה להגיד עוד מילה - - -

ג'ידא רינאוי-זועבי: גלית, גם את צמה?

ג'ידא רינאוי-זועבי: יאללה יא גלית.

מכלוף מיקי זוהר: אני מבטיח לך שהכי מאוחר שתוכלי להמשיך לדבר זה יהיה עד רבע לשבע כי זו השעה שאני חייב לעשות הפסקה לטובת סיום צום הרמדאן.

גלית דיסטל אטבריאן: עד רבע לשבע יש לי?

מאיר כהן: מיקי, לכו ותביאו מישהו במקום דוד ביטן.

מאיר כהן: תפסיקו, באמת.

מאיר כהן: זה לא מכובד.

מכלוף מיקי זוהר: לא קשור לדוד ביטן.

מכלוף מיקי זוהר: באמת שלא.

מכלוף מיקי זוהר: אני יכול לקזז אותו עכשיו איתכם, מה הבעיה?

גלית דיסטל אטבריאן: אני רוצה לומר שלפני כמה זמן כתבתי סטטוס שהתחיל ברגליים של מתן כהנא.

גלית דיסטל אטבריאן: אני רוצה לומר שמתן לקח את הסטטוס הזה, באמת, אם הייתי יכולה לצטט את מה שהוא כתב לי - - -

קריאות: - - -

גלית דיסטל אטבריאן: אני רוצה לומר לליכודניקים סביב השולחן – להמשיך?

מכלוף מיקי זוהר: לא.

מכלוף מיקי זוהר: זה בסדר.

מכלוף מיקי זוהר: תודה.

מכלוף מיקי זוהר: כבר הגענו לשלב של הרגליים של מתן כהנא.

מכלוף מיקי זוהר: זה שלב שאני חייב לעצור בו.

גלית דיסטל אטבריאן: - - - זו הייתה מטפורה.

מכלוף מיקי זוהר: בואו נמשיך.

מכלוף מיקי זוהר: הדוברים שנרשמו, חבר הכנסת - - -

קריאה: הרגליים של מתן – נשמע כמו זמן טוב להצביע.

מכלוף מיקי זוהר: קטי שטרית, בבקשה.

מתן כהנא: רגע, עד שהתחלת לדבר לעניין.

קארין אלהרר: לאן עוד הכנסת הזאת תידרדר?

עופר כסיף: כל פעם מוכיחים שזה יכול להיות יותר גרוע.

מכלוף מיקי זוהר: מה אתה רוצה?

מכלוף מיקי זוהר: היום קרו דברים היסטוריים, עופר.

מכלוף מיקי זוהר: אתה לא יודע את זה?

מכלוף מיקי זוהר: פסקת ההתגברות קיבלה פטור מחובת הנחה, ההתיישבות הצעירה קיבלה פטור מחובת הנחה.

מכלוף מיקי זוהר: עופר, אני מבקש ממך לפחות לכבד את המעמד ההיסטורי.

עופר כסיף: איזה?

מכלוף מיקי זוהר: פטור מחובת הנחה לשני חוקים היסטוריים: פסקת התגברות, התיישבות צעירה.

זאב אלקין: מיקי, לא הבנתי.

זאב אלקין: - - - זה נורא, ואתה אומר שהיום זה מצוין.

מכלוף מיקי זוהר: אני אומר שבעיניי זה יום היסטורי.

מכלוף מיקי זוהר: זה יום היסטורי שאולי גם יכניס לכם קצת שכל לקראת מה אתם הולכים ומה יכולה היה להיות לכם.

מכלוף מיקי זוהר: חברת הכנסת קטי שטרית, בבקשה, את יכולה להמשיך.

קטי קטרין שטרית: אני רוצה לחזור לתקופת היותי מורה לאזרחות ולימדתי את תלמידיי מהי דמוקרטיה.

קטי קטרין שטרית: אנחנו יודעים ועדים לכך שבתקופה האחרונה יש סוג מסוים של ציבור שלא מקבל את הבחירות כמו שצריך ומאשים את נתניהו פעם אחר פעם בכישלון.

קארין אלהרר: את זה לימדת באזרחות?

קטי קטרין שטרית: לא.

קטי קטרין שטרית: לימדתי מהי דמוקרטיה.

קטי קטרין שטרית: אני מזמינה את כולכם לראות מה קרה אתמול לערוץ 20 שניסה לשדר כמה דקות ופשוט לא נתנו לו.

קארין אלהרר: לא בסדר.

יאיר גולן: רודפים אתכם.

יאיר גולן: רודפים אתכם.

יאיר גולן: מיעוט נרדף.

יאיר גולן: רחמים, רחמים.

יאיר גולן: לבי לבי עליו.

קטי קטרין שטרית: כמו שאתה תוקף את חיילי צה"ל כשהיית סגן הרמטכ"ל.

קטי קטרין שטרית: קצת בושה.

קטי קטרין שטרית: הם היו תחת הפיקוד שלך.

יאיר גולן: את תלמדי אותי מה זה להילחם.

יאיר גולן: את, את.

יאיר גולן: את תלמדי אותי, גיבורה גדולה.

יאיר גולן: את תלמדי אותי.

יאיר גולן: את לא מבינה על מה את מדברת.

קטי קטרין שטרית: אם משהו לא בסדר, אם אתה מבין חינוך, חינוך לא עושים בחצי שנה שאתה בכנסת.

קטי קטרין שטרית: חינוך עושים הרבה דורות.

קטי קטרין שטרית: ואם לא חינכת את החיילים, אז הבעיה היא אצלך.

יאיר גולן: תאמיני לי שאת לא מבינה כלום בחינוך.

יאיר גולן: את לא מבינה כלום בשום דבר.

קטי קטרין שטרית: - - - כדי שיהיה לך מה לכתוב.

קטי קטרין שטרית: תשמע אדוני, היהירות שלך, נתקלתי בה בכל המעגלים שלי בחיים, מין סוג כזה של אנשים שאמרו מה אני צריכה להיות.

קטי קטרין שטרית: אז אני אגיד לך, אדוני היקר, אני עשיתי דברים הרבה יותר חשובים ממך, יותר ערכיים ממך.

קטי קטרין שטרית: אתה, אתה יודע מה אתה?

קטי קטרין שטרית: תמשיך לכתוב את דעתך, להוציא את דעתך בפוסטים.

קטי קטרין שטרית: מי שקורא אותם הם רק האנשים מהסוג שלך.

קטי קטרין שטרית: אז מספיק עם היהירות הזו.

קטי קטרין שטרית: קמנו, הרמנו את הראש, תתחילו להפנים את זה.

יאיר גולן: השד העדתי.

קטי קטרין שטרית: אנחנו המזרחיים, הפריפריה - -

יאיר גולן: עוד תסכולים.

יאיר גולן: תוציאי הכול.

קטי קטרין שטרית: - - מרימים את הראש.

קטי קטרין שטרית: אנשים כמוך לא יורדו אותנו למטה.

יאיר גולן: תוציאי הכול, אל תחסכי כלום.

קטי קטרין שטרית: תתבייש לך.

קטי קטרין שטרית: גזען זה אתה.

אמילי חיה מואטי: אפשר לסכם שלמעט אנשי הליכוד הערכיים, כולנו כאן אנשים קטנים, נקמנים, שרוצים לסיים את שלטון נתניהו?

אמילי חיה מואטי: נו, באמת.

מכלוף מיקי זוהר: אמילי, את יודעת מה אמרת עכשיו?

מכלוף מיקי זוהר: אמרת דבר ענק ולא שמת לב.

אמילי חיה מואטי: סיכמתי את הדיון, אנשים רוצים לאכול.

מכלוף מיקי זוהר: אני אגיד לך למה.

מכלוף מיקי זוהר: את רוצה להפיל את נתניהו בגלל שהאידאולוגיה שלך לא תואמת את האידאולוגיה שלו.

אמילי חיה מואטי: אמת.

מכלוף מיקי זוהר: אבל למה אלקין וסער רוצים להפיל את נתניהו?

אמילי חיה מואטי: מיקי עיוני, תן לאנשים לצאת לאכול.

מכלוף מיקי זוהר: למה אחרים מהימין רוצים להפיל את נתניהו?

מכלוף מיקי זוהר: זה לא בגלל אידאולוגיה.

מכלוף מיקי זוהר: זה הדבר שמטריד אותי.

מכלוף מיקי זוהר: אני לא אסכים איתך על כלום, כנראה, וזה בסדר.

קטי קטרין שטרית: אני אסיים את דבריי.

קטי קטרין שטרית: לכן לכל אותם אנשים שמפחדים, בבחירות ישורת הציבור יגיד את מי הוא רוצה כראש ממשלה.

קטי קטרין שטרית: אם הם מפחדים, שיגידו: אנחנו מפחדים.

קטי קטרין שטרית: אבל הם לא יגידו את זה.

קטי קטרין שטרית: למה?

קטי קטרין שטרית: כי הם מפחדים מהתוצאה.

מכלוף מיקי זוהר: תודה.

מכלוף מיקי זוהר: אמרת דברי טעם, חברת הכנסת שטרית, יישר כוח.

מכלוף מיקי זוהר: חבר הכנסת אופיר כץ, ולאחר מכן נצא להפסקה לסעודת האפטר.

אחמד טיבי: תצביע על זה ותצא להפסקה.

מכלוף מיקי זוהר: כשאופיר יסיים ואני אחליט.

אחמד טיבי: אנחנו יוצאים מירושלים.

מכלוף מיקי זוהר: בסדר, כשאופיר יסיים.

אופיר כץ: אני מסכים עם חברת הכנסת קטי שטרית.

אופיר כץ: גם אני לא מצליח להבין.

אופיר כץ: אם הגענו למבוי סתום 4 פעמים, דווקא אנשים ימניים לא מקבלים.

אופיר כץ: שלוש הסעיפים האלה שהעברנו עושים הרגשה טובה אפילו לכמה דקות.

אופיר כץ: איזו ממשלה יכולנו להרכיב, איזו קואליציה הייתה יכולה להיות לנו להגשים את כל הרצונות הימניים של הציבור שבחר בנו, חלקו גם בחר בכם, ולעשות קדנציה שבה היינו פועלים למען הציבור ששלח אותנו לכנסת.

אופיר כץ: לצערי, בגלל פסילות אישיות, נקמנות אישית, אנחנו לא נמצאים במקום הזה ואנחנו כנראה הולכים לראות ממשלה שלא הייתה מאז קום המדינה – עאלק ממשלת אחדות.

אופיר כץ: אנחנו נראה כמה אחדות תהיה בממשל הזאת ובקואליציה המוזה הזאת.

אופיר כץ: לסיום, אני לא מצליח להבין.

אופיר כץ: אתם הרי כל הזמן טוענים שרוב בציבור לא רוצה את נתניהו.

אופיר כץ: הנה הפתרון הכי פשוט, הכי דמוקרטי.

אופיר כץ: לא לעשות עוד פעם בחירות לכנסת אלא רק בחירות אם רוצים או לא רוצים.

אופיר כץ: תביאו את המועמד הכי טוב שאתם חושבים שצריך להנהיג את המדינה, יעמוד מול נתניהו, הציבור בישראל יבחר ונדע פעם אחת ולתמיד אם אזרחי ישראל בעד נתניהו או נגד נתניהו.

אמילי חיה מואטי: רבע לשבע כבר לא יהיה היום.

מכלוף מיקי זוהר: את צודקת ולכן אני נועל את הישיבה עד לשעה 19:50.

מכלוף מיקי זוהר: אני עוצר.

אחמד טיבי: מיקי, אנחנו יוצאים לארוחת אפטר בחוץ.

אחמד טיבי: מה אתה רוצה שאני אעשה?

אחמד טיבי: אני עוצר.

אחמד טיבי: יש עוד נושאים, הדיון לא נגמר.

זאב אלקין: מיקי, הרי הפתרון לרוב לחוק הזה הוא ממילא אצל מנסור עבאס וגם לו יש סעודה.

זאב אלקין: אז מה תעזור לך הפסקה?

זאב אלקין: לא יהיה לך רוב גם אחריה.

מכלוף מיקי זוהר: אני אומר שנחזור לכאן בדיוק בשעה 19:50.

מכלוף מיקי זוהר: תודה רבה.

מכלוף מיקי זוהר: הישיבה נעצרת למשך שעה.

מכלוף מיקי זוהר: אני מחדש את הישיבה ואני אומר לך משהו, היום תרגלנו על יבש איך נראית מלחמת ימין.

קארין אלהרר: בואו נעבור להצבעה.

מכלוף מיקי זוהר: אני מקווה שזה יקרה גם במציאות.

מכלוף מיקי זוהר: ממשלת ימין יכולה לעשות דברים ענקיים עבור אזרחי ישראל.

מכלוף מיקי זוהר: גם אתה, עודד, תיבחן עוד מעט לגבי העמדות שלך, על פסקת ההתגברות אתה התנגדת, עודד פורר, התנגדת.

אחמד טיבי: מיקי, אני לא אשכח לך שהרסת לי את האפטאר.

מכלוף מיקי זוהר: לא, אל תתחיל, דחיתי את זה בעוד חצי שעה.

מכלוף מיקי זוהר: חבר הכנסת טיבי משחק לי כרגע על הרגשות.

אחמד טיבי: אתה עושה את זה כבר שתי קדנציות.

מכלוף מיקי זוהר: חבר הכנסת טיבי, נתתי שעה וחצי, זמן ארוך לאכילה, שתייה ותפילה.

אחמד טיבי: לא הספקנו.

מכלוף מיקי זוהר: טוב, אנחנו היינו קודם בעניין בחירות ישירות לרשות הממשלה.

מכלוף מיקי זוהר: ובכן, אני רוצה לעדכן את חברי הוועדה שנכון לעכשיו, ברגע זה, אנחנו לא נערוך הצבעה על החוק.

קארין אלהרר: לא יאומן.

עופר כסיף: הרסת לו את האפטאר ועכשיו אתה עושה את זה?

מכלוף מיקי זוהר: אם אני אהיה באופוזיציה, תאמינו לי שלא יהיה לכם קל.

מכלוף מיקי זוהר: אבל אני מקווה בשבילכם שאהיה בקואליציה.

זאב אלקין: מיקי, אנחנו לא הופתענו, שאלנו את מנסור והוא אמר לנו מראש.

מכלוף מיקי זוהר: אני לא יודע, כרגע איני מביא אותו אבל אולי תוך כדי הישיבה יחולו שינויים שיגיעו למצב שאני אביא את זה להצבעה.

מכלוף מיקי זוהר: אפשר לעבור לסעיף 5 לסדר-היום, הצעות חוק לתיקון פקודת הראיות (פסילת ראיה), התשפ"א-2021 (פ/246/24) (פ/245/24), (פ/244/24).

מכלוף מיקי זוהר: מדובר בבקשות שלי, חבר הכנסת מיקי זוהר, חבר הכנסת אופיר כץ, וחבר הכנסת גדעון סער.

קריאה: סופר דחוף.

מכלוף מיקי זוהר: הצעת חוק זו אומרת שראיה שהושגה באופן לא חוקי על ידי גורמי החקירה, בית המשפט רשאי לפסול אותה ולהתעלם ממנה, ולא לקחת אותה בחשבון בעת הכרעת הדין.

מתן כהנא: רשאי או חייב?

מכלוף מיקי זוהר: רשאי.

גלית דיסטל אטבריאן: אבל זה כבר קורה בכל מקרה.

מכלוף מיקי זוהר: טוב ששאלת, מתן.

מכלוף מיקי זוהר: אני חושב שבמסגרת הוועדה שתדון בחוק הזה בעתיד, צריך לשנות ל-"חייב" במקום "רשאי".

מכלוף מיקי זוהר: אני חושב שברגע שראיה הוסקה – זה נקרא "פירות העץ המורעל" – ברגע שראיה הושגה באופן לא חוקי הדבר הזה חייב להיפסל כדי למנוע בעתיד הישנות של מקרים שבהם רשויות האכיפה וגורמי החקירה לא יחטאו בחטא הזה.

מכלוף מיקי זוהר: ראינו את זה בחקירות ראש הממשלה, לוקחים עד תביעה או עד מדינה ועושים כל דבר כדי להביא אותם לידי עדות כמעט מוכתבת נגד ראש הממשלה במקרה הזה, לצערי הרב הדבר הזה אכן קורה.

אמילי חיה מואטי: אבל מה קורה במקרים משמעותיים יותר, נגיד תיק רצח שהראיות שלו הושגו בדרכים שאתה מכנה אותן לא חוקיות, האם לוותר על התיק הזה?

מכלוף מיקי זוהר: יש לזה יתרונות וכמובן שיש גם חסרונות.

מכלוף מיקי זוהר: אני לא אומר שבסוף אתה יוצא ומלוא תאוותך בידך.

אמילי חיה מואטי: מה זה "חסרונות"?

אמילי חיה מואטי: או שאתה מחפש את האמת או שאתה לא מחפש את האמת.

מכלוף מיקי זוהר: דבר אחד בטוח, לא יהיה מצב שירשיעו אדם חף מפשע.

מכלוף מיקי זוהר: אולי כן, אבל הסיכוי יפחת.

מכלוף מיקי זוהר: ברגע שלא יושגו ראיות בצורה לא חוקית, תאמיני לי שאנשים יקבלו את הצדק שלהם.

מכלוף מיקי זוהר: בסוף, הדבר הכי גרוע שאנחנו יכולים לעשות כחברה זה להכניס אדם לכלא כשהוא זכאי.

מכלוף מיקי זוהר: זה יכול לקרות כתוצאה מהתנהלות לא מקובלת או לא נכונה, או לא סבירה של גורמי החקירה.

אמילי חיה מואטי: אבל גם עכשיו בית המשפט רשאי להחליט אם לקבל ראיות, אז מה ההבדל?

עודד פורר: - - - בוועדה.

עודד פורר: - - -.

מכלוף מיקי זוהר: הדיון יהיה בוועדה, נכון עודד, אתה צודק.

מכלוף מיקי זוהר: מדובר בסך הכול בעיקרון חשוב.

מכלוף מיקי זוהר: אני חושב שבעניין הזה טוב אם ניתן להצעת החוק פטור מחובת הנחה, ואני רוצה לדעת אם יש מישהו שרוצה להביע את עמדתו בנושא.

מכלוף מיקי זוהר: כן, חברת הכנסת גלית דיסטל, בבקשה.

גלית דיסטל אטבריאן: - - - ימין ושמאל, אני חושבת שכל מי שיושב בחדר הזה, מדובר בהצעת חוק הומניטרית מאוד, אני חושבת שיש תרבות שקר במשטרה ובפרקליטות, אני חושבת שכשהדברים מגיעים לבית המשפט והאחרון לא עוסק באופן שבו נאספו ראיות, זה נגד זכויות האדם הבסיסיות ביותר שיש.

גלית דיסטל אטבריאן: יש פה אנשים שיחשבו שאולי מכוונים הדברים לטובת ראש הממשלה ולא כך היא, זה בעיקר עבור האזרח הפשוט והמוחלש, זה חוק נורא חשוב שהלוואי ויעבור.

זאב אלקין: גלית, אפשר גם לפרגן, מי שהמציא את החוק הזה כבר לפני הרבה כנסת היה גדעון סער.

מכלוף מיקי זוהר: אבל יש נתון שאני לא יודע אם יש לו קשר – כשגדעון הגיש את זה הוא היה חבר ליכוד.

זאב אלקין: אבל הנה, הוא הגיש את זה גם עכשיו.

מכלוף מיקי זוהר: אז הוא חידש את זה.

זאב אלקין: כן.

מכלוף מיקי זוהר: מצוין.

זאב אלקין: הוא גם הביא את זה להצבעה.

מכלוף מיקי זוהר: סימן שהוא עקבי, אני רק מקווה שבנושא מסוים אחר הוא יהיה פחות עקבי.

מכלוף מיקי זוהר: נעבור להצבעה שמית.

מכלוף מיקי זוהר: אנחנו מצביעים בהצבעה שמית על פטור מחובת הנחה של חוק פסילת ראיה.

מכלוף מיקי זוהר: מדובר בשלוש הצעות חוק: (פ/246/24) (פ/245/24), (פ/244/24).

מכלוף מיקי זוהר: מדובר בבקשות שלי, חבר הכנסת מיקי זוהר, חבר הכנסת אופיר כץ, וחבר הכנסת גדעון סער.

מכלוף מיקי זוהר: דוד, אני חייב להגיד לך שהיית חסר לי מאוד, הליכוד בלעדיך זה לא אותו ליכוד, אתה חלק גדול - - -, קודם כל אם יש בחירות חמישיות אתה יודע שיש פריימריז, אני מתעתד לעשות איתך הסכם פוליטי לקראת הפריימריז הבאים.

זאב אלקין: דוד, אני מאחל לך הצלחה במימוש ההסכם הפוליטי.

מכלוף מיקי זוהר: חבר הכנסת אלקין, כרגע התוצאה ביננו היא 1:1.

יועז הנדל: מיקי, אם יש בחירות יש לכם שמונה שיריונים.

מכלוף מיקי זוהר: שמעתי על שבעה, אבל אם יש פריימריז אז יכול להיות שזה לא כזה.

מכלוף מיקי זוהר: נועה, בבקשה.

- דדון: (קוראת בשמות חברי הכנסת) מכלוף מיקי זוהר - בעד גלית דיסטל אטבריאן - בעד אופיר כץ - בעד חוה אתי עטייה - בעד דוד ביטן - בעד שלמה קרעי - בעד קטי קטרין שטרית - בעד מאי גולן - בעד קארין אלהרר - נגד רון כץ - נגד עידן רול - נגד בועז טופורובסקי - נגד יעקב מרגי - בעד מיכאל מלכיאלי - בעד אמילי חיה מואטי - נגד יעל רון בן משה - נגד מתן כהנא - בעד עידית סילמן - בעד אפרת רייטן מרום - נגד רם שפע - נגד אליהו ברוכי - בעד יעקב טסלר - בעד עודד פורר - בעד אלכס קושניר - בעד שמחה רוטמן - בעד אבי מעוז - בעד אחמד טיבי - נגד עופר כסיף - נגד זאב אלקין - בעד יועז הנדל - בעד מוסי רז - נגד ג'ידא רינאוי זועבי - נגד ווליד טאהא - נגד

מכלוף מיקי זוהר: חברים, תוצאות ההצבעה, הימין שוב ניצח גם בהצבעה הזו.

מכלוף מיקי זוהר: 20 קולות בעד, 13 קולות נגד, יש פטור מחובת הנחה גם להצעת חוק זו.

אחמד טיבי: מיקי, תפרוש בשיא.

מכלוף מיקי זוהר: יש רביזיה וגם אני מצטרף אליה.

מכלוף מיקי זוהר: ההצבעה על הרביזיה תידון שוב.

מכלוף מיקי זוהר: חברים, אני באמת מתמוגג מכל רגע כי אני פשוט לא מאמין, הימין ממשיך לנצח בכנסת פעם אחרי פעם.

זאב אלקין: אדוני היושב-ראש, תחשוב מה היה קורה אם הייתם מעבירים את זה ביום הראשון של המנדט ולא ביום האחרון.

מכלוף מיקי זוהר: הנקודה היא שמהרגע שהמנדט עוזב אותנו, כשאתם תנסו להידיין על הקמת ממשלה, אני חושב שמה שקרה פה היום צריך לתת לכם הרבה חומר למחשבה.

מכלוף מיקי זוהר: כשאתם תלכו לממשלת שמאל - - -

זאב אלקין: רגע, זה לא בשביל להעביר את החוקים?

מכלוף מיקי זוהר: בטח בשביל להעביר את החוקים.

מכלוף מיקי זוהר: הדרך היחידה להעביר את החוקים זה רק אם אתם תתמכו בזה.

אמילי חיה מואטי: תגיד, מיקי, לא סיימתם ממשלה פריטטית עם בני גנץ?

אמילי חיה מואטי: אני רוצה להבין.

מכלוף מיקי זוהר: הדרך היחידה להעביר את החוקים היא בעזרת קולות הימין.

אמילי חיה מואטי: - - - אתה הולך עכשיו לשבת עם אנשים שמתנגדים לאג'נדה שלך.

מכלוף מיקי זוהר: אני לא יכול להעביר את זה עם קולות השמאל, אתה ראית את ההצבעה בוועדה.

אמילי חיה מואטי: אתם לא סיימתם ממשלה פריטטית עם השמאל לפני דקה?

מכלוף מיקי זוהר: קודם כל, עם כל הכבוד, סברנו שעם כחול לבן אפשר יהיה לקדם עניינים וערכי ימין, טעינו בכך.

רון כץ: הצעתם את זה לפני שעתיים.

מכלוף מיקי זוהר: הם החליטו לעצור הכול.

בועז טופורובסקי: גם העבודה - - -

מכלוף מיקי זוהר: אני אומר לך משהו אחר, זאב, יש בידכם לאפשר לימין לממש את כל מה שקרה פה היום, תחשבו על זה.

מכלוף מיקי זוהר: אני עובר לנושא השישי בסדר-היום, ביטול ממשלת החילופים.

מכלוף מיקי זוהר: אני חייב להודות, מאיר כהן, שאת החוק הזה הבאתי כי שמעתי את יאיר לפיד מצהיר כבר בבחירות הקודמות שאם הליכוד יביא את החוק הזה אזי הוא יתמוך בו.

קארין אלהרר: הוא ישקול.

רון כץ: אני שמעתי את ראש הממשלה מצהיר שרוטציה זה דבר רע מאוד וה - - - זה דבר שאסור לעשות.

קריאה: זה הליכוד של לפני שעה וחצי.

מכלוף מיקי זוהר: חבר הכנסת מאיר כהן, מייצג סיעת יש עתיד בוועדה, האם עמדתו של יאיר לפיד עומדת בעינה או שמא הוא שינה אותה והוא רוצה לאפשר לבני גנץ להיות ראש ממשלה חליפי.

עודד פורר: תעלה את זה להצבעה ותראה מה עמדתם.

מכלוף מיקי זוהר: רגע, עודד, אני אומר לך שאני מוכן לדאוג להמלצה על ליברמן כדי שאתה תהיה יושב-ראש הוועדה המסדרת.

מכלוף מיקי זוהר: עד שזה לא קורה, אני קובע מה קורה פה.

מכלוף מיקי זוהר: מחר יכול להיות שזה יתהפך, אבל כל עוד אני פה - - -

מאיר כהן: אני יכול להגיד לך שהיחידי ששינה את דעתו בוודאות הוא מר בנימין נתניהו שהצביע בעד החוק לפני כשנה.

מאיר כהן: היום נציגו, מיקי זוהר - - -

זאב אלקין: מאיר, אתה הולך רחוק.

מכלוף מיקי זוהר: מאיר, אתה צריך לענות על שאלתי.

מאיר כהן: עניתי.

מכלוף מיקי זוהר: יאיר לפיד שינה את עמדתו?

מאיר כהן: אני אענה לך כמו שאתה - - -

מכלוף מיקי זוהר: הוא תומך בחוק ממשלת החילופים או שהוא מוכן לבטל אותו?

מאיר כהן: שאלת שאלה נכונה - - -

רון כץ: כשאלקין רוצה לדבר כדאי להקשיב.

זאב אלקין: חבר הכנסת כהן, למה אתה הולך רחוק ללפני שנה?

זאב אלקין: רק השבוע, ביום שני, בנימין נתניהו הציע להפעיל את החוק הזה על נפתלי בנט כדי שהוא יהיה ראש ממשלה.

זאב אלקין: איך הוא יפעיל - - -

מכלוף מיקי זוהר: הפלא ופלא, חבר הכנסת זוהר שכולם מגדירים אותו כשלוחו של נתניהו, ככה אומר מאיר, ואני פה יושב, בעצם נתניהו יושב, זה לא אני, כי ככה זה נראה לכם.

מכלוף מיקי זוהר: ובכן, תתפלאו, זה לא המצב, אני מביא לתיקון חוק זה.

קארין אלהרר: - - -

מכלוף מיקי זוהר: אז רגע, חבר הכנסת אלקין, הרי אתה לא ידוע כאחד שרוצה לעשות את מה שנתניהו אומר, תצביע בעד.

קארין אלהרר: למה אתם נותנים לו את ההצגה הזאת?

מכלוף מיקי זוהר: קארין, אני מרגיש שאת קצת מקנאה.

קארין אלהרר: בגללך אני לא עם הבן שלי שיש לו יום הולדת.

קריאות: מזל טוב.

מכלוף מיקי זוהר: בגלל שיש לך יום הולדת הליכוד יסכים לקזז אותך בדיון.

קארין אלהרר: לא, אני לא רוצה להתקזז, בשביל הבן שלי אני כאן.

יעקב מרגי: בשביל הדורות הבאים.

מכלוף מיקי זוהר: מקובל, אבל אני אומר שהליכוד יעזור לך ויקזז אותך אם תחפצי.

קארין אלהרר: תודה רבה.

קארין אלהרר: אתם נהדרים רק שהוא הלך לישון.

יועז הנדל: אני חייב להבין משהו, מיקי סימס לי שחשוב שאני אגיע בזמן ואמרתי לו שאני מתעכב.

מכלוף מיקי זוהר: מה כתבתי לך, תגיד.

יועז הנדל: שצריך לבוא חזק מימין.

מכלוף מיקי זוהר: אמרתי לך: "תבוא ימני לדיון".

יועז הנדל: חשבתי שהתכוונת באמת לקדם את ההתיישבות.

מכלוף מיקי זוהר: העברנו את זה, עבר.

יועז הנדל: אבל לא רק דקלרציה, שאתה רק עושה הצגה.

מכלוף מיקי זוהר: חס ושלום.

מכלוף מיקי זוהר: עבר ויובא גם למליאה.

יועז הנדל: אבל עכשיו אתה רק עושה הצגה.

מכלוף מיקי זוהר: ממש לא.

יועז הנדל: אה, אתה מתכוון?

מכלוף מיקי זוהר: את זה אומרת לך קארין אלהרר, עם כל הכבוד היא לא בצד הפוליטי שלי.

זאב אלקין: למה חיכיתם 28 ימים?

מכלוף מיקי זוהר: מסיבה פשוטה, כל עוד אתם ממשיכים לעמוד בסירובכם להצטרף אלינו לממשלה אנחנו לא יכולים לקדם את זה .

יועז הנדל: למה, אנחנו לא בלמנו את זה.

זאב אלקין: - - - לחוקק את זה, תחשוב - - -

מכלוף מיקי זוהר: אנחנו צריכים את האצבעות שלכם.

מכלוף מיקי זוהר: אתם הימניים בכנסת, לא יש עתיד, לא מרצ ולא מפלגת העבודה.

אחמד טיבי: מיקי, נותרו שלוש שעות ותשע דקות לפקיעת המנדט.

מכלוף מיקי זוהר: שמע, אתה צודק, אבל אני לא בטוח שב-00:01 ריבלין יטיל את המנדט על מישהו אחר.

יעקב מרגי: הוא מחכה כל רגע, מה קרה לך?

מכלוף מיקי זוהר: אני יושב-ראש הוועדה עד לרגע בו רובי ריבלין יחליט לשלוח מכתב חתום למי הוא נותן את המנדט.

אחמד טיבי: אתה חושב על זה כל דקה.

מכלוף מיקי זוהר: אני לא יודע כמה זמן זה ייקח.

מכלוף מיקי זוהר: חבר הכנסת טיבי, אל תתרגל לוועדה בלעדי.

מכלוף מיקי זוהר: אז מה אתה אומר, אדוני, אתם נגד או בעד?

מאיר כהן: אני מבקש ממך להצביע.

מכלוף מיקי זוהר: אתם נגד או בעד?

מאיר כהן: אנחנו בעד ההצבעה.

מכלוף מיקי זוהר: בעד ההצבעה או בעד ההצעה?

מאיר כהן: בעד ההצבעה.

מכלוף מיקי זוהר: אני מחליט לדחות את החוק הזה למחר כי אני חושב שאין היתכנות.

מכלוף מיקי זוהר: אנחנו נדחה את החוק זה למחר.

מכלוף מיקי זוהר: אני מבין שזה המצב ולכן אני דוחה את ההצבעה.

אחמד טיבי: אמרת שאין היתכנות.

אחמד טיבי: ואת הבחירה הישירה למתי?

מכלוף מיקי זוהר: גם למחר.

מכלוף מיקי זוהר: אין הצבעה על הצעת ממשלת החליפים ולא על הצעות חוק בחירות ישירות.

מאיר כהן: גבירתי היועצת המשפטית, עורך דין ארבל, היושב-ראש הודיע שזה לא יעלה להצבעה היום.

מאיר כהן: בקיצור, איפה שאין לו רוב - - -

דוד ביטן: - - -

מכלוף מיקי זוהר: ביטן, מה שקורה פה היום ישמש אותנו הרבה גם בהמשך, תאמין לי.

רון כץ: זה חשוב לדעת להפסיד בכבוד.

מכלוף מיקי זוהר: אנחנו יודעים שעמותות שמאל רבות מחליטות לעתור בשם בעל קרקע עלום שאינו קיים.

מכלוף מיקי זוהר: יש במינהל האזרחי ביהודה ושומרון רשימה של שמות מחזיקי הקרקעות, שהם בעלי הקרקעות לכאורה אבל לא מוצאים אותם, הם לא קיימים.

מכלוף מיקי זוהר: מדובר באנשים שהשם שלהם מופיע אבל לא מצליחים לאתר אותם.

מכלוף מיקי זוהר: עמותות השמאל מגישות עתירות בשם בעלי הקרקעות שאף אחד לא יודע מי הם ומבקשות מבג"ץ להרוס בתים של יהודים ביהודה ושומרון.

מכלוף מיקי זוהר: בג"ץ, לצערי הרב, נעתר כמעט באופן מוחלט לכל הבקשות של עמותות השמאל להרוס בתים של יהודים ביהודה ושומרון.

מכלוף מיקי זוהר: בהצעת החוק הזו אנחנו רוצים לקבוע שכל מי שרוצה לעתור לבג"ץ צריך גם להיות בעל עניין.

מכלוף מיקי זוהר: זה אומר שהוא זה שנגזלה ממנו הקרקע לכאורה, ולא עמותת שמאל.

מכלוף מיקי זוהר: אני חושב שהצעות החוק הזו יש לה משמעות גדולה באיך אנחנו נאפשר למתיישבים ביהודה ושומרון לא להיות חשופים לרדיפה מצד עמותות השמאל הרבות, והן רבות.

מכלוף מיקי זוהר: נכון, זאב אלקין?

מכלוף מיקי זוהר: אתה יודע את זה, אתה היית איתנו פעם בליכוד, אתה בעצמך כתבת נגדן.

זאב אלקין: לא - - -

אפרת רייטן: זה רק נגד עמותות שמאל?

עופר כסיף: בוודאי, איזו שאלה, חד-משמעית, רק זה, אין זכויות אדם למי שאינו יהודי, את לא יודעת?

עופר כסיף: יש עליונות גזעית וצריך להגן עליה.

מיכאל מלכיאלי: עם סגולה.

עופר כסיף: "עם סגולה" אני לא אגיד לך איפה.

מכלוף מיקי זוהר: טוב, חברים, מישהו רוצה לומר משהו בעניין חוק-יסוד: השפיטה, בכל מה שקשור בזכות העמידה?

מכלוף מיקי זוהר: אלקין, אתה רוצה להגיד משהו?

יועז הנדל: אני מאוד מתרשם, מיקי.

מכלוף מיקי זוהר: החוק טוב?

יועז הנדל: הקפצת אותי, אמרתי לי שזה חשוב, בסוף זה סתם.

מכלוף מיקי זוהר: זה לא חשוב?

יועז הנדל: אתה מעביר את זה בשעה האחרונה סתם, אתה אומר שהכול יידחה, אתה לא רציני.

מכלוף מיקי זוהר: זכות העמידה זה לא חוק טוב?

יועז הנדל: אני הייתי משוכנע, קראתי את הכותרת, הייתי משוכנע שאתה מבטל את הסכם השלום של בגין עם סיני וסיני חוזרת אלינו.

יועז הנדל: חשבתי שההתנתקות מבוטלת, שההתיישבות הצעירה מקודמת.

מכלוף מיקי זוהר: חבר הכנסת הנדל, יש נהלי עבודה בכנסת, בשביל להביא חוק למליאת הכנסת אתה צריך להשיג רוב.

מכלוף מיקי זוהר: בסופו של דבר - - -

יועז הנדל: היה לך רוב לפני 28 ימים.

מכלוף מיקי זוהר: אתה צריך להשיג פטור מחובת הנחה בשביל לא לחכות 25 ימים.

יועז הנדל: היה רוב לפני 28 ימים, היינו באותו ההרכב.

מכלוף מיקי זוהר: יש נהלים בכנסת.

יועז הנדל: הנוהל אומר שאסור לך להביא את זה לפני 28 ימים?

מכלוף מיקי זוהר: מביאים פטור מחובת הנחה, זה עולה אחר כך למליאה לטרומית, יש על זה הצבעה וזה צריך - -

יועז הנדל: אבל היית יכול להביא את זה לפני 28 ימים.

מכלוף מיקי זוהר: - - לעבור בשלוש קריאות אחרי דיון בוועדה.

יועז הנדל: אבל למה חיכית לרגע האחרון, לא הבנתי איזה נוהל מנע ממך להעלות את זה לפני 28 ימים מיד כשהתחלת לכהן כיושב-ראש הוועדה המסדרת.

מכלוף מיקי זוהר: חברים, אני רוצה לענות לחבר הכנסת הנדל ואני רוצה שתקשיבו.

מכלוף מיקי זוהר: שאל חבר הכנסת הנדל למה לא הבאתי את הצעות החוק הללו לפני 28 ימים.

מכלוף מיקי זוהר: גם חבר הכנסת אלקין שאל זאת.

קארין אלהרר: ומה התשובה?

מכלוף מיקי זוהר: התשובה פשוטה, החוקים הונחו רק ביום שני האחרון לאחר שהצלחתי לכנס את נשיאות הכנסת ולהקים את הוועדות.

מכלוף מיקי זוהר: כדי להביא את הצעות החוק הללו - -

קארין אלהרר: אחרי ששבועיים לא עשית כלום.

מכלוף מיקי זוהר: - - צריך - - -.

מכלוף מיקי זוהר: זה קרה רק ביום שני האחרון.

קריאות: - - -

מכלוף מיקי זוהר: - - - הקודמות, ולכן אנחנו מתכנסים היום.

יועז הנדל: אני לא מאמין שאתה אומר את זה.

זאב אלקין: אם הנושא הזה היה כל כך בוער בעצמותיך יכולת להקים ועדה מסדרת ביום השבעת הכנסת ולא שבועיים לאחר השבעתה.

מכלוף מיקי זוהר: ניסיתי ולא נתתם.

זאב אלקין: הנושא - - - ועדת כספים - - -

יועז הנדל: - - - הצבא.

מכלוף מיקי זוהר: ניסיתי ולא נתתם לי.

יועז הנדל: היית מתפשר בשביל ההתיישבות הצעירה.

זאב אלקין: הרי הגעת לאותה התוצאה, יכולת להביע על זה לפני, בכל מקרה הפסדת.

מכלוף מיקי זוהר: אני מבקש לדעת, אני רוצה להגיד לכם: ההצבעה הזו היא על חודו של קול, שקט בבקשה, אני רוצה לעבור להצבעה.

קארין אלהרר: הוא ישאיר אותנו פה עד 00:00, הוא נהנה מזה.

רון כץ: מצד שני, קארין, אחרי 00:00 השמש תזרח.

מכלוף מיקי זוהר: זאב, אתם בעד או נגד?

זאב אלקין: אנחנו מחכים לראות איך תצביע ואז נגבש דעה.

מכלוף מיקי זוהר: אנחנו בעד, זה על חודו של קול, אתם תכריעו.

יועז הנדל: אנחנו נגבש את עמדתנו בהתאם לנסיבות.

מכלוף מיקי זוהר: אתם תכריעו אם זה יעבור או לא.

מאיר כהן: היועצת המשפטית, גברת ארבל, אני חושב, במחילה מכבודך, את היועצת המשפטית של הוועדה, אני חושב שאת צריכה להשמיע את קולך כשהיושב-ראש מביא רשימה של 11 חוקים, מסתכל ורואה שאין לו רוב, ואומר: "את זה אני לא מעלה ואת זה אני לא מעלה" ומודיע שמחר ב-09:00 בבוקר ימשיך בהצבעות.

מאיר כהן: נכון שיש סמכויות ליושב-ראש, אבל יש גם נוהג של הכנסת שעל פיו נהוג שאומרים היועצים המשפטיים ליושב-ראש מה מותר ומה אסור, מה מקובל על הבית הזה.

מאיר כהן: אני חושב שזה מאוד לא מכובד שאת - - -

קארין אלהרר: זה לא מכובד, זה נכון.

רון כץ: זה באמת לא מכובד.

מכלוף מיקי זוהר: אז ארבל תענה לך.

קארין אלהרר: זה לא עניין משפטי, זה פשוט לא מכובד.

מכלוף מיקי זוהר: לא, כי הוא שאל.

קארין אלהרר: אבל אני אומרת לך, מיקי, יש את הכשר ויש את המסריח.

מכלוף מיקי זוהר: מה מסריח פה?

קארין אלהרר: מה שאתה עושה פה - - -

מכלוף מיקי זוהר: שעלו הצעות חוק ימניות?

קארין אלהרר: לא, זה לא העניין.

מכלוף מיקי זוהר: מה לעשות, זו הדמוקרטיה.

קארין אלהרר: אתה רוצה לתת לי לדבר?

קארין אלהרר: כל הכנסות שהיו נהגתם כשפנים, לא הבאתם את זה.

קארין אלהרר: עכשיו הכול בהול ודחוף והיסטרי, בלי זה מדינת ישראל לא תתקיים.

מכלוף מיקי זוהר: אני עובר להצבעה על הצעת חוק בהצעת חוק-יסוד: השפיטה (תיקון – הגבלת זכות העמידה) (פ/359/24), הצעת חוק שתמנע מעמותות שמאל להגיש עתירות נגד מתיישבים ביהודה ושומרון בלי שום הצדק ובשביל לפנות אותם מביתם.

מכלוף מיקי זוהר: ההצבעה הזאת מעניינת אותי מאוד, חשוב לי לראות מה כל אחד מחברי הכנסת יצביע.

מכלוף מיקי זוהר: את יכולה, גבירתי, להתחיל בהקראה.

- דדון: (קוראת בשמות חברי הכנסת) מיקי מכלוף זוהר - בעד גלית דיסטל אטבריאן - בעד אופיר כץ - בעד חוה אתי עטיה - בעד דוד ביטן - בעד שלמה קרעי - בעד קטי קטרין שטרית - בעד מאי גולן - בעד קארין אלהרר - נגד רון כץ - נגד עידן רול - נגד בועז טופורובסקי - נגד יעקב מרגי - בעד מיכאל מלכיאלי - בעד אמילי חיה מואטי - נגד יעל רון בן משה - נגד מתן כהנא - בעד עידית סילמן - בעד אפרת רייטן מרום - נגד רם שפע - נגד אליהו ברוכי - בעד יעקב טסלר - בעד עודד פורר - בעד אלכס קושניר - בעד שמחה רוטמן - בעד אבי מעוז - בעד אחמד טיבי - נגד עופר כסיף - נגד זאב אלקין - בעד יועז הנדל - בעד מוסי רז - נגד ג'ידא רינאוי זועבי - נגד ווליד טאהא - נגד

מכלוף מיקי זוהר: איזה יום מיוחד לימין היום, חברים, חבל על הזמן.

יועז הנדל: זה יום מיוחד, איחדת את כל הימין בשנייה האחרונה.

מכלוף מיקי זוהר: אני מקווה שהוא יחזיק מעמד כמה שיותר.

מכלוף מיקי זוהר: היום הזה, שיימשך כמה שיותר זמן, פשוט כיף.

יועז הנדל: אני מחכה שיחילו את חוק - - -

עופר כסיף: מיקי, אני מציע לקצר.

עופר כסיף: בואו נעשה שתי הצעות חוק ונגמור, הצעת חוק אחת לביטול הכנסת והצעת חוק שנייה להפיכת נתניהו לראש ממשלה לנצח ונגמור, הרי זה מה שאתם עושים בכל מקרה, יאללה.

מכלוף מיקי זוהר: יש פה הצבעות דמוקרטיות.

עופר כסיף: מאוד דמוקרטיות.

מכלוף מיקי זוהר: חבר הכנסת כסיף, אני כופה - - -

עופר כסיף: אתה יודע איפה - - -

מכלוף מיקי זוהר: אני כופה על מישהו פה להצביע?

מכלוף מיקי זוהר: אני כופה על מישהו פה להצביע?

עופר כסיף: אתה יודע איפה היו הצבעות דמוקרטיות כאלה?

מכלוף מיקי זוהר: יש רוב, יש רוב ימין.

עופר כסיף: אני יודע שאתה לא בקיא בהיסטוריה, אני מוכן לתת לך שיעור למרות - -

מכלוף מיקי זוהר: תתמודד.

עופר כסיף: - - שזה ייכנס מאוזן אחת ויצא מהשנייה.

עופר כסיף: הדבר היחיד שנשאר בראשך זה ההוראות של הדוצ'ה שלך.

מכלוף מיקי זוהר: חבר הכנסת כסיף.

עופר כסיף: בואו נצביע, מי בעד פטור מהנחה להצעת חוק לביטול הכנסת וריכוז הסמכויות בידי הממשלה?

מכלוף מיקי זוהר: אוקיי, שמענו.

עופר כסיף: מי בעד הצעת חוק להמליך את נתניהו לקיסר, גמרנו.

מכלוף מיקי זוהר: חבר הכנסת כסיף, אני רוצה לבשר לך בשורה, הכנסת הזאת היא כנסת ימנית, רוב חבריה הם ימניים.

מכלוף מיקי זוהר: יש הבדל בין ימניים לבין פאשיסטיים - - -

מכלוף מיקי זוהר: - - - הדרך היחידה שלך

עופר כסיף: - - - שמחסלת כל שריד של דמוקרטיה.

מכלוף מיקי זוהר: הדרך היחידה שלך לשלוט ולמשול על הכנסת הזאת זה בגלל הניסיון - - -

עופר כסיף: אתם פאשיסטיים שמנסים לחסל את המדינה הדמוקרטית - - -

מכלוף מיקי זוהר: - - - את האידאולוגיה שלהם - -

עופר כסיף: - - - בושה וחרפה.

מכלוף מיקי זוהר: - - בגלל הרצון שלהם לפגוע בנתניהו.

עופר כסיף: - - - עלוב של צייתנים - -

מכלוף מיקי זוהר: אתה מרוויח מזה.

עופר כסיף: - - שהופכים - - -

מכלוף מיקי זוהר: אתה וחבריך מרוויחים מזה.

עופר כסיף: - - - שכל מה שמעניין אותם זה פולחן אישיות לעבריין נמלט.

מכלוף מיקי זוהר: אתה ודומיך מרוויחים מהעניינים האישיים נגד נתניהו ובכך, עופר כסיף - - - בכנסת ישראל.

עופר כסיף: - - - לא שווים כלום.

עופר כסיף: - - - וזה עצוב, כשזה יקרה זה יהיה יום עצוב.

מכלוף מיקי זוהר: 20 הצביעו בעד, 13 התנגדו.

מכלוף מיקי זוהר: גם הצעת חוק זו קיבלה פטור מחובת הנחה.

מכלוף מיקי זוהר: אני מודה לחברים.

מוסי רז: רביזיה.

מכלוף מיקי זוהר: אני מצטרף לרביזיה.

מכלוף מיקי זוהר: נעבור להצעת חוק התובע הכללי, בקשת חברי הכנסת מיקי זוהר ושרן מרים השכל.

מכלוף מיקי זוהר: מדובר בהצעת חוק שנועדה להפריד בין עבודת היועץ המשפטי לממשלה לבין עבודת התובע הכללי.

מכלוף מיקי זוהר: אנחנו יודעים שזה דברים שראינו לנגד עיננו כיצד הם מפריעים לתפקוד השוטף של הממשלה ושל הפרקליטות.

מכלוף מיקי זוהר: אנחנו יודעים, זה של שרן השכל, יועז, תצביעו נגד?

יועז הנדל: יש אצלנו מחלוקות במפלגה, מותר, אין פולחן אישיות.

מכלוף מיקי זוהר: אתה יודע מה, תצביע נגד.

יועז הנדל: אני חושב על זה.

מכלוף מיקי זוהר: אל תאפשר, אני בסדר גמור עם זה.

מכלוף מיקי זוהר: אתה צריך אולי לעשות הכנות לקראת הצבעות נגד עם השמאל, אולי תצטרך להצטרף אליהם.

קארין אלהרר: מיקי, אתה חוזר על עצמך.

מכלוף מיקי זוהר: אני אביא לכם כל שבוע הצעות חוק - - -

יועז הנדל: הרי כל החוקים האלו אתה - - -

זאב אלקין: מיקי, זה מאוד פשוט, הוא יבדוק מה אתה הצבעת בנושא הזה - - - ויצביע - - -.

מכלוף מיקי זוהר: אין בעיה, אני אביא לכם הצעות חוק בכל שבוע, ואתם תצביעו יחד עם השמאל נגד.

קארין אלהרר: מיקי, אתה ממחזר.

רון כץ: זה אותו דבר.

מכלוף מיקי זוהר: חבר הכנסת כהנא, בבקשה.

מתן כהנא: אני קצת נעלב, אדוני היושב-ראש, שלא הצגת את הצעת החוק שאני הגשתי בנושא.

מתן כהנא: הצעת החוק שאני הגשתי זו אותה הצעת חוק שאתה הגשת בנושא, רק שבכנסת החולפת אתה הצבעת נגדה.

מתן כהנא: אני הגשתי את הצעת החוק הזו ואתה הצבעת נגד.

קארין אלהרר: מה, מיקי שלנו?

מכלוף מיקי זוהר: - - -

מתן כהנא: אני העליתי את הצעת החוק הזאת בכנסת החולפת ואתה הצבעת נגדה.

מכלוף מיקי זוהר: הנה לך סיבה למה לא להקים ממשלה פריטטית עם מישהו שהוא לא ימין.

מתן כהנא: אני רוצה לברך אותך שהבאת - - -

יועז הנדל: אני לא מאמין.

מכלוף מיקי זוהר: אל תגיד "אני לא מאמין" כי גם אתה הצבעת נגד.

מכלוף מיקי זוהר: אני אומר, הנה לך סיבה - - -

רון כץ: מיקי, באמת, מיקי, יועז - - -

מכלוף מיקי זוהר: הנה לכם סיבה למה לא - - - ממשלה כזאת.

מכלוף מיקי זוהר: אני רוצה להתקדם.

מתן כהנא: אני רוצה להגיד שמי שכתב את ההצעה הזאת הוא שמחה רוטמן, אה, זה לא אתה?

מתן כהנא: מיקי, לצורך העניין, אתה הצבעת נגד ואני שמח שאתה נמלכת בדעתך ואתה מביא את זה עכשיו.

מכלוף מיקי זוהר: תודה, אבל שים לב: אם אתה תלך בטעות לממשלה הרעה הזו אתה תהיה בסיטואציה קשה מאוד, חבר הכנסת כהנא, מדי שבוע ואפילו פעמיים בשבוע.

מתן כהנא: אלמד מהטובים ביותר.

מכלוף מיקי זוהר: לא כדאי לך, הנה, אני אומר לך - - -

קארין אלהרר: חבר הכנסת זוהר.

מכלוף מיקי זוהר: חוויתי את זה על בשרי, אל תעשה את זה.

מכלוף מיקי זוהר: אגב, אם אני זוכר נכון, אני חושב שגם חבר הכנסת אלקין הצביע נגד החוק.

מכלוף מיקי זוהר: חבר הכנסת אלקין, האם כך?

זאב אלקין: לא בטוח.

מכלוף מיקי זוהר: מה לא בטוח?

רון כץ: נעלה להצבעה ונדע מה כל אחד מצביע.

זאב אלקין: היתרון של שר על יו"ר קואליציה זה שהוא מתקזז.

מכלוף מיקי זוהר: השגת קיזוז?

מכלוף מיקי זוהר: הצבעה, יש מישהו שרוצה לומר משהו לפני ההצבעה?

מכלוף מיקי זוהר: אנחנו מצביעים על הצעת חוק התובע הכללי, התשפ"א-2021 (פ/157/24), (פ/255/24), בקשות חבר הכנסת מכלוף מיקי זוהר ושרן מרים השכל.

- דדון: (קוראת בשמות חברי הכנסת) מיקי מכלוף זוהר - בעד גלית דיסטל אטבריאן - בעד אופיר כץ - בעד חוה אתי עטיה - בעד דוד ביטן - בעד שלמה קרעי - בעד קטי קטרין שטרית - בעד מאי גולן - בעד קארין אלהרר - נגד רון כץ - נגד עידן רול - נגד בועז טופורובסקי - נגד יעקב מרגי - בעד מיכאל מלכיאלי - בעד אמילי חיה מואטי - נגד יעל רון בן משה - נגד מתן כהנא - בעד עידית סילמן - בעד אפרת רייטן מרום - נגד רם שפע - נגד אליהו ברוכי - בעד יעקב טסלר - בעד עודד פורר - נגד אלכס קושניר - נגד שמחה רוטמן - בעד אבי מעוז - בעד אחמד טיבי - נגד עופר כסיף - נגד זאב אלקין - בעד יועז הנדל - בעד מוסי רז - נגד ג'ידא רינאוי זועבי - נגד ווליד טאהא - נגד

מכלוף מיקי זוהר: כנראה שההצבעה הזאת עברה בזכות קולות מפלגת תקווה חדשה.

זאב אלקין: לא רק זאת.

מכלוף מיקי זוהר: הייתה עוד אחת, נכון.

מכלוף מיקי זוהר: אתם חייבים לבוא איתנו.

יעקב מרגי: אין כאן סימן לבאות, אל תתרגל.

מכלוף מיקי זוהר: אני מקווה שכן, זו הוכחה, תראה איזה יופי הכנסת, איך הימין מנצח.

יועז הנדל: אתה רוצה להגיד לי שיועז הנדל לא הצביע על חוק של - - -

מתן כהנא: הצביע, הצביע.

קטי קטרין שטרית: אה, הייתי מאוד מודאגת.

מכלוף מיקי זוהר: קטי, הפעם האידיאולוגיה ניצחה.

קטי קטרין שטרית: לא הכיסאולוגיה, האידיאולוגיה.

מכלוף מיקי זוהר: הפעם האידיאולוגיה, אני מקווה שזה יימשך.

יועז הנדל: זה "כזה ראה וקדש".

יועז הנדל: אני רואה את שניכם, שני אידיאולוגים כאלו גדולים, אני לומד כל הזמן.

מכלוף מיקי זוהר: יועז, האמן לי, הלוואי על כל הכנסת הזו - - -

יועז הנדל: אני יודע, אני לומד.

מכלוף מיקי זוהר: 18 הצביעו בעד, 13 התנגדו.

מכלוף מיקי זוהר: גם ההצעה הזו, חבר הכנסת אלקין, קיבלה פטור מחובת הנחה והיא יכולה לעבור להצבעה במליאה בקריאה טרומית.

מוסי רז: רביזיה.

מכלוף מיקי זוהר: גם אני מצטרף לרביזיה שלך.

מוסי רז: אתה רואה, אנחנו יכולים לעשות הרבה דברים יחד.

מכלוף מיקי זוהר: רק רביזיות, אתה אומר.

מכלוף מיקי זוהר: הנושא הבא בהצעת חוק-יסוד: השפיטה (תיקון – מינוי שופטים לבית המשפט העליון).

מכלוף מיקי זוהר: בעצם אנחנו מדברים על שיטת בחירת שופטים לבית המשפט העליון.

מכלוף מיקי זוהר: אנחנו למדים שהיום אין באמת אפשרות לנבחרי הציבור להשפיע על בחירת השופטים.

מכלוף מיקי זוהר: בסוף בחירת השופטים חייבת להיות באופן כזה שלנבחרי הציבור תהיה גם היכולת להשפיע על אופן הבחירה.

רון כץ: מי בחר אותם ב-12 השנים האחרונות?

מכלוף מיקי זוהר: תתפלא, לא הנבחרים.

מכלוף מיקי זוהר: בסוף תמיד היה דיל של המערכת המשפטית שבחרה את השופטים שהיא רצתה, כי לה היה רוב בוועדה למינוי שופטים.

מכלוף מיקי זוהר: את זה, היום, אנחנו רוצים לשנות.

רון כץ: עכשיו נזכרתם?

מכלוף מיקי זוהר: ניסינו הרבה פעמים ולא הצלחנו, אולי היום נצליח, מיד נראה.

מכלוף מיקי זוהר: מה אתה אומר, וואליד?

מכלוף מיקי זוהר: אולי תתמוך בזה, תתמוך, מה יקרה?

מכלוף מיקי זוהר: מישהו רוצה לומר משהו?

קארין אלהרר: לא.

אלכס קושניר: הסתכלתי על סעיפי הדיון.

אלכס קושניר: מתוך 11 הסעיפים - - - הם שלך.

מכלוף מיקי זוהר: כי אני הגשתי אותם.

וליד טאהא: וכולם עברו.

מכלוף מיקי זוהר: זה יום טוב.

אלכס קושניר: אני שואל שאלה, האם אין פה - - - בסמכות כיושב-ראש הוועדה - - - רק את החוקים שלך?

מכלוף מיקי זוהר: אתה רוצה את העמדה של היועצת המשפטית?

אלכס קושניר: אין אף אחד אחר בליכוד שיודע להגיש הצעות חוק?

מכלוף מיקי זוהר: אתה רוצה לשמוע את עמדת היועצת המשפטית?

אלכס קושניר: לא, אני יודע את התשובה.

מכלוף מיקי זוהר: אז יופי.

אלכס קושניר: אמרתי את זה לפרוטוקול.

מכלוף מיקי זוהר: אנחנו רוצים לעבור להצבעה על העניין הזה.

זאב אלקין: אפשר לדעת את עמדתו של השר שטייניץ לגבי הנושא הזה?

מכלוף מיקי זוהר: אני חייב להודות שלא התייעצתי עם יובל שטייניץ לגבי החוק הזה.

קארין אלהרר: אולי כדאי.

מכלוף מיקי זוהר: אבל אני רוצה לשמוע מה עמדתכם.

זאב אלקין: תראה בהצבעה.

יעקב מרגי: קארין, הזמנתי את יובל לנמק והוא מבקש 25 דקות כדי להסביר.

קארין אלהרר: רק?

יעקב מרגי: רק, במקרה הטוב.

זאב אלקין: גם כשהממשלה לא ימנית מותר לה למנות את כל שופטי העליון, מיקי?

יועז הנדל: מיקי, לא חשבת על זה.

זאב אלקין: כשניסחו את החוק הזה היו בטוחים שהממשלה תמיד תהיה ימנית, ולכן זה טוב שהממשלה תמנה את שופטי בית המשפט העליון.

מכלוף מיקי זוהר: אני מסכים.

זאב אלקין: אבל אם חס וחלילה, כדבריך, זה משתנה, אתה בטוח שאתה רוצה שהממשלה תמנה את כל שופטי בית המשפט העליון?

קארין אלהרר: רעיון לא רע.

מכלוף מיקי זוהר: אני עדיין כולי תקווה שתהיו חלק ממשלת ימין, אני בונה על זה.

יועז הנדל: אבל חוק זה חוק, מה זה משנה?

יועז הנדל: נניח שב-2048 תהיה ממשלת שמאל.

מכלוף מיקי זוהר: תזכור את דבריי, הארכיון לא שוכח.

מכלוף מיקי זוהר: בעזרת השם, משנה לשנה הציבור יהיה יותר ויותר ימני.

מכלוף מיקי זוהר: למה, כי הימין הוא הכי פרגמטי והכי ריאלי.

מכלוף מיקי זוהר: אתה תראה שהציבור ימשיך ללכת - - -

מכלוף מיקי זוהר: אני רוצה לעבור להצבעה על הקדמת הדיון בהצעת חוק-יסוד: השפיטה (תיקון – מינוי שופטים לבית המשפט העליון וקציבת כהונתם) (פ/292/24).

מכלוף מיקי זוהר: אני רוצה להגיד לפני ההצבעה שהצעת החוק מביאה משהו עקרוני ובמהלך הדיונים בוועדה אפשר לשנות את הדברים אם אתה חושב, זאב, שמשהו - - -

זאב אלקין: להוסיף תיקון שרק לממשלה ימנית מותר למנות שופטים.

מכלוף מיקי זוהר: למה?

זאב אלקין: החוק אומר, לא יודע אם קראת, ששופטי בית המשפט העליון ימונו על ידי הממשלה, אז חסר פה את הסעיף הזה.

מכלוף מיקי זוהר: אני חושב שבוועדה אתה תוכל להשפיע על מבנה החוק, אבל ברור שחברי הכנסת יכולים למנות, מה הבעיה, למה אתם מתנגדים לזה?

רון כץ: אנחנו סתם עושים את זה במדרג.

רון כץ: במקום להפוך את ישראל לממלכה, אנחנו כל פעם מנסים עוד קצת ועוד קצת.

רון כץ: חבל, אפשר חד-וחלק להעלות את זה להצבעה.

עופר כסיף: נבטל את הכנסת ונמליך את נתניהו.

עופר כסיף: רק שלא יחייבו אותנו להצדיע בדרך כלשהי כשנתניהו עובר.

זאב אלקין: ראש הממשלה תומך בזה?

מכלוף מיקי זוהר: אמרתי לך שלא התייעצתי איתם.

מכלוף מיקי זוהר: למה אתה חושב שאני מתייעץ לגבי כל דבר?

עופר כסיף: הוא לא מתייעץ, הוא מקבל הוראות.

קארין אלהרר: זה על דעת עצמו.

מכלוף מיקי זוהר: אני מאמין בחוק הזה.

קארין אלהרר: זאב, זה רק מיקי חשב על זה.

רון כץ: אתם רואים, הליכוד מתפתח.

מוסי רז: אני חשבתי שהם הולכים אחרי נתניהו, מסתבר שהם הולכים אחרי מיקי זוהר.

מכלוף מיקי זוהר: אל תחמיא לי יותר מדי.

רון כץ: מיקי, אתה מוכיח את עצמך.

מכלוף מיקי זוהר: בינתיים הולך לא רע.

מכלוף מיקי זוהר: טוב, נותרו לסדר היום מינוי שופטים, חוק-יסוד: ההגירה, יישום תוכנית ההתנתקות, וגזר דין מוות למחבלים.

מכלוף מיקי זוהר: אני רוצה לעדכן אתכם, אני חושב שקצת התעייפתם, אני חושב שאת יתר סדר היום אנחנו נדחה למחר וכך תוכלו ללכת הביתה.

מכלוף מיקי זוהר: אתם רוצים להעביר היום את ביטול ההתנתקות?

מכלוף מיקי זוהר: בואו נעשה הצבעה רק על חוק אחד אחרון עד מחר.

רון כץ: מה זה משנה אם היום או מחר בבוקר?

מכלוף מיקי זוהר: יש שיקולים רבים.

מתן כהנא: רגע, מה עם הרביזיה?

מכלוף מיקי זוהר: אני אדון בה, אבל צריך להמתין חצי שעה.

זאב אלקין: מה עם החוק לבחירת שופטים?

מכלוף מיקי זוהר: אני לא מעלה את זה עכשיו להצבעה.

מתן כהנא: מיקי, את הרוויזיות תעשה ברצף.

זאב אלקין: - - -

מכלוף מיקי זוהר: אני יודע לקרוא אותך, שחקן שחמט צריך לדעת לקרוא את היריב.

עודד פורר: מיקי, אתה מעלה הצבעה עכשיו?

מכלוף מיקי זוהר: הצעת חוק יישום תכנית ההתנתקות (תיקון – ביטול סעיפי הפינוי ושינוי שם החוק).

עודד פורר: ראש הממשלה - - - אני רוצה שתוכל לבדוק איתו אם הוא היה בעד ההתנתקות.

מכלוף מיקי זוהר: אנחנו רוצים להעלות את זה להצבעה ונראה, נראה מה אומר ליברמן ונראה מה אומרים החברים שלנו.

יועז הנדל: אני יכול להגיד משהו בעניין?

עודד פורר: - - -

יועז הנדל: רגע, עודד.

יועז הנדל: אני קראתי את ההודעה של הדובר שלך, מיקי.

יועז הנדל: בהתחלה הייתי בטוח שמצאת פטנט לשכתב את ההיסטוריה.

יועז הנדל: ואז אמרתי שאם אתה יכול לבטל אירועים היסטוריים אולי יש עוד כמה אירועים שהייתי מבטל אותם.

יועז הנדל: - - - סיני, גם ההסכם הזה היה בעייתי.

מכלוף מיקי זוהר: לא, אני בעד רק החוק הזה כרגע.

יועז הנדל: אז אולי תסביר לי מה משמעות החוק מבחינתך.

מכלוף מיקי זוהר: אני חושב שזהו אמירה דקלרטיבית ברמה האידיאולוגית שאירוע ההתנתקות היה אירוע חמור.

יועז הנדל: דקלרטיבית לבטל את ההתנתקות?

מכלוף מיקי זוהר: לא.

מכלוף מיקי זוהר: שקט, חבר הכנסת מסביר מה זה ביטול חוק ההתנתקות, בבקשה.

זאב אלקין: היות ואתה העתקת את החוק ולא ציינת, אבל בזמנו אני וחברת הכנסת סטרוק הגשנו אותו לראשונה לפני כמה כנסות.

זאב אלקין: אין מדובר בחוק דקלרטיבי, זה נכון שהוא משנה את שם החוק מ- "חוק הפינוי" ל-"חוק הפיצוי" שזה עניין דקלרטיבי, אבל הוא עושה משהו מהותי – הוא מבטל את האיסור בחקיקה של שהות אזרחי מדינת ישראל בשטח שהוא היום שטח בשליטה ישראלית שהיו שם ארבעת היישובים.

זאב אלקין: אין שום מקום אחר ביהודה ושומרון שבשטח C שיש איסור בחקיקה על שהות אזרחי מדינת ישראל.

זאב אלקין: בזמנו החוק הזה חוקק כדי לאפשר טכנית את פינוי היישובים וההתנתקות.

זאב אלקין: היום זה מייצר אנומליה מטורפת, שיש רק מקום אחד בשטח C שחקיקה ראשית אוסרת על אזרחי ישראל לשהות בו.

זאב אלקין: זה מה שעושה החוק הזה והוא ממש לא דקלרטיבי.

יועז הנדל: ולכן אני חושב שיש פה פער, אדוני היושב-ראש.

יועז הנדל: אתה כנראה התכוונת לחוק מסוים והחוק עצמו הוא חוק אחרי.

יועז הנדל: אני חשבתי על פי ההסבר שלך שנבטל את יוטיוב ואז לא יראו יותר את ההצבעות של נתניהו בעד ההתנתקות.

ג'ידא רינאוי-זועבי: למחוק את ההיסטוריה, מה שנקרא.

יועז הנדל: אני מגלה שזה חוק אחרי לגמרי.

מכלוף מיקי זוהר: אני חושב שנכון להצביע על החוק הזה לקראת סיום.

יועז הנדל: אבל זה לא החוק שאתה דיברת עליו.

מכלוף מיקי זוהר: לא משנה.

יועז הנדל: מה "לא משנה"?

יועז הנדל: - - -

מכלוף מיקי זוהר: אתה רוצה שנביא לך את החוק לקרוא אותו עכשיו?

מכלוף מיקי זוהר: שלחנו לך אותו.

מכלוף מיקי זוהר: תקרא אותו ותחליט.

יועז הנדל: מיקי, מכיוון שאתה מודל אידיאולוגי שלי אני מאמין ברצינות - - -

מכלוף מיקי זוהר: אז תכריע.

יועז הנדל: על איזה חוק הולכים, על שלך או של זאב?

מכלוף מיקי זוהר: נעבור להצבעה על החוק שמופיע כאן, זאב הגיש בדיוק את אותו החוק.

יועז הנדל: אז זה לא החוק הדקלרטיבי.

מכלוף מיקי זוהר: מילה במילה כמו החוק של זאב אלקין.

מכלוף מיקי זוהר: אני לא רוצה להגיד שהעתקתי ממנו.

יועז הנדל: אבל החוק הוא לא דקלרטיבי.

מכלוף מיקי זוהר: הצבעה.

- דדון: (קוראת בשמות חברי הכנסת) מיקי מכלוף זוהר - בעד גלית דיסטל אטבריאן - בעד אופיר כץ - בעד חוה אתי עטיה - בעד דוד ביטן - בעד שלמה קרעי - אינו נוכח קטי קטרין שטרית - בעד מאי גולן - בעד קארין אלהרר - נגד רון כץ - נגד עידן רול - נגד בועז טופורובסקי - נגד יעקב מרגי - בעד מיכאל מלכיאלי - בעד אמילי חיה מואטי - נגד יעל רון בן משה - נגד מתן כהנא - בעד עידית סילמן - בעד אפרת רייטן מרום - נגד רם שפע - נגד אליהו ברוכי - בעד יעקב טסלר - בעד עודד פורר - בעד אלכס קושניר - בעד שמחה רוטמן - בעד אבי מעוז - בעד אחמד טיבי - נגד עופר כסיף - נגד זאב אלקין - בעד יועז הנדל - בעד מוסי רז - נגד ג'ידא רינאוי זועבי - נגד ווליד טאהא - נגד

מכלוף מיקי זוהר: בעד – 19, נגד –13.

מכלוף מיקי זוהר: גם ביטול ההתנתקות עבר היום, חברים, הימין שוב השיג הישג.

מכלוף מיקי זוהר: הכנסת הזאת ימנית, חברים.

רון כץ: כבר רואים שהממשלה הבאה תהיה טובה.

מוסי רז: אתה לא מגיש רביזיה?

מכלוף מיקי זוהר: אני מגיש.

מכלוף מיקי זוהר: תודה, הישיבה נעולה.